text:
Nitwa Domithila navukiye mu misozi y’i Mulenge mu gihugu cya Congo, mvukira mu muryango w’abakiristu kuva igihe navukiye nabonaga iwacu tujya gusenga . Twasengeraga muri Kiriziya Gaturika ndetse ababyeyi banjye bari abayobozi bakomeye muri Kiriziya yacu, nakundaga cyane kujya gusenga. Nkiri umwana muto sinakundaga kuvuga naracecekaga cyane kandi kubera ibyo abantu bakankuda cyane kuko ntakubaganaga.
Nakundaga cyane kujyana n’ababyeyi banjye gusenga, icya kabiri nakundaga idini ryanjye kuko ryari idini ryiza nkunda cyane kuko bari bararintoje bararinyigishije cyane ndetse nari nzi ko ariryo dini ryonyine ryavuye ku Mana, nkumva bavuga utundi tudini duto duto ariko nyine sinari naratwigishijwe ndetse sinari narigishijwe ngo menye byinshi kuritwo.
Nakomeje muri ubwo buzima kugeza nkuze ngera igihe cyo gusabwa. Mu mwaka wa 1967 nibwo nasabwe ndarongorwa nkora ubukwe, ndongorwa n’umugabo wanjye nawe wari umukiristu w’Umugaturika, turasezerana muri Kiriziya, tugira ubukwe bwacu n’ibirori byacu byizihizwa n’abantu batandukanye bo muri Kiriziya yacu Gaturika.
Intangiriro y’ubu buhamya bwanjye, ndagushishikariza kubusoma kuko urigiramo byinshi bitangaje !
Umunsi umwe nari nicaye mu nzu yanjye, uwo munsi nari nakoze cyane naniwe nshaka kwiruhutsa akanya gato niko kuruhukira mu nzu sinari ndyamye ahubwo nari nicaye. Noneho muri ako kanya nicaye ndahunikira ndasinzira, uwo mwanya ndarota.
Muri ako kanya mbona umuntu araje akomanze ku muryango arampamagara ati : “Mama Domithila, nkingurira ndashaka kwinjira mu nzu yawe.” Mbwabwije ukuri, ubu iyo unyise Mama Domithila biranezeza cyane kuruta uko wanyita Domithila gusa kuko uwo mwanya mpita nibuka iryo jwi ry’uwo muntu wampamagaye icyo gihe.
Muri izo nzozi ndiruka njya kumukingurira. Nshatse kumukingurira umuryango uwo muntu arambwira ati : “Ba uhagaze gato. Ko wihuta uza kunkingurira, ese inzu yawe yaba itunganyije ikubuye hatarimo umwanda, kugira ngo ninjire nganire nawe ? Ndahindukira ndeba mu nzu. Mbona mu nzu huzuyemo umwanda mwinshi. Wari umwanda ntarigera mbona. Kuva hasi kugera hejuru ikirundo cy’umwanda, ryari icukiro mbese.
Ndamubwira nti ni ukuri sinshobora kukubeshya, inzu yanjye irimo umwanda, ndetse n’aho kwicara nahabuze ntaho wakwicara, uwo muntu arambwira ati : “Uvugishije ukuri kandi ugize neza, arambwira ngo sinshobora kwinjira mu nzu y’umwanda. Kubera iyo mpamvu nisubiriyeyo, none nubwo hatari umwanya ariko ndashaka kugusigira ijambo rimwe, jyenda ujye gushaka Bibiliya usome mu gitabo cya 1Petero 4:7 uwo muntu arigendera njye ndikangura nshatse uwo muntu ndamubura.
Ndasohoka mvuye mu nzozi njya gushakisha uwo muntu, ndamushakisha ndaheba sinabona umuntu n’umwe, izo nzozi zinkoraho cyane mu mutima, ndibaza nti ese ni inzozi cyangwa si inzozi ni umuntu nyamuntu ? Sinabasha gusobanukirwa iby’izo nzozi, nsubiramu rugo, nti reka nsubire mu nzu njye kureba wa mwanda koko niba urimo, nsubiye mu nzu nsanga inzu yanjye uko yari imeze niko ikimeze nta mwanda urimo, na rya cukiro sinaribona.
Izo nzozi zimbuza amahoro cyane, ngerageza gukubura imbere y’inzu ntangira koza ibintu, mbisubiza ku murongo ngo nibura ndebe ko bimeze neza ariko mbona n’ubundi uko nari nakoze ni ko biri, ndahaguruka ndavuga nti iri jambo bansigiye ryo muri Bibliya njye sinzi gusoma ibintu bya Bibliya ntabyo nzi, none ndabigenza nte ? Nibuka ko hari umusore wajyaga aca aho ngaho abwiriza, yari umukiristo duhora tumuseka tuzi ko yarindagiye uwo munsi noneho ndamusanga.
Ndamubaza nti ese muri Bibliya yawe haba harimo igitabo cyitwa Petero wa Mbere Igice Cya Kane umurongo wa Karindwi ? aransomera, ndagirango nawe uhasome, iryo jambo riravuga ngo :” Iherezo rya byose rirageze, nimugire ubwenge kandi musenge,… ngo ikirenzeho mugire urukundo, kuko urukundo rutwikira ibyaha byinshi…”
Njye ntacyo numvise mubyo yari ansomeye, yewe nta n’icyo byambwiye kuko numvise ntaho bihuriye na za nzozi zanjye, noneho ntangira kumurotorera inzozi zanjye uko zakabaye, wa musore arambwira ati : “inzozi wabonye, ntabwo icyanduye ari iriya nzu yawe ahubwo ni umutima wawe. Umwanda uri mu nzu yawe ni ibyaha biri mu mutima wawe. Ihane wiyeze.” Ndaseka cyane nti wowe rwose wavangiwe, njye ndi umukristu ijana ku ijana, nakuriye mu Itorero kandi iyo nkoze icyaha njya muri Penetensiya, kandi ndya na Ukaristiya buri munsi, ndavuga nti ibyaha ni wowe ubifite ntabwo uzi ibyo uvuga, nisubirira iwanjye.
Ariko Yezu Kristu umwe wanshakaga we ntiyandekeye aho, ninjira mu nzu ngerageza gukora biranga ninjira mu cyumba cy’inzu ntangira gusenga nzana ishapure yanjye ndayambaza ubwa mbere, inshuro ya kabiri, ariko ntibyagira icyo bihindura mu mutima wanjye. Mbivamo njya kwikorera imirimo yanjye, ariko aho nari ngiye gukorera nkumva ikintu mu mutima wanjye, nkumva harimo ikintu cy’agahinda muri njyewe gishaka nko guturika, ndagaruka niruka ninjira mu nzu.
Nongera kujya gufata ishapule biranga, ntangira noneho kubivugisha akanwa nti : “Ndakuramutsa Mariya…” biranga birananira.Uwo mwanya nanjye ntangira gusenga ibyo ntazi, mvuga amagambo menshi aturutse mu mutima wanjye atari amasengesho nigishijwe gusa mu idini yo gusubiramo, ntangira kuboroga. Icyo gihe numva ijwi rivugira mu mutima wanjye, muri uwo mwanya numva ijwi rimbwira ko nkiri umunyabyaha, numva iryo jwi rimbwira ngo :” niba wumva ushaka kuba umwana w’Imana byuzuye ihane ibyaha byawe kandi ubivemo.”
Ndahaguruka, sinongeye kujya kwa Padiri nahise njya gushakisha wa musore wari wambwiye za nzozi mubwira ibyaha byanjye, aransengera. Nsubira mu rugo ntaha nezerewe cyane njyenda ndimo mvuga mu zindi ndimi (z’Umwuka wera), uhereye uwo mwanya numvaga ntashaka gukora uwundi murimo uretse gusenga, ngasengaga ku manywa no mu ijoro umugabo wanjye biramuyobera aracanganyikirwa ntiyamenya ibyo aribyo, aravuga ati : “Ibi bintu ko bidasanzwe ni ibiki ? Ajya kumpamagarira abapadiri arababwira, abapadiri barampamagara muri Kiriziya, bambaza ibyo nabonye nanjye mbabwira byose.
Igihe nari ndimo mbabwira bantega amatwi cyane, barambwira bati uwo si Umwuka wera, ahubwo wowe wahuye n’abadayimoni, pfukama ubu nyine turagusukaho amazi y’umugisha iyo myuka mibi iragenda, ndababwira nti : “Nta Dayimoni mfite, ni Yesu Kristo muri njye ndavuga nti nta Dayimoni mfite, kandi nta mazi y’umugisha nkeneye, uwo nakiriye afite imbaraga zirusha cyane iz’ayo mazi y’umugisha yanyu, baranyirukana ndababwira nti “Imana ibahe umugisha.”
Umugabo wanjye biramuyobera neza neza ; yajyanye ikibazo none kandi arakigarukanye, muri uwo mwanya ngeze mu rugo mpita njya noneho mu ba Pentekote kureba ibyabo, mbabwira ibyo nabonye baravuga ngo uwo ni Yesu muri wowe, batangira noneho kumfasha ndakomera mu Mwuka.
Ariko nyuma y’amezi nk’abiri cyangwa atatu, bashaka kumbatiza ndahakana ndabatsembera. Ndababwira nti mwivuga ibyo kubatizwa njye narabatijwe, nabatijwe mu Mwuka, ni ibiki bindi munshakaho ? Iwacu mu idini yacu baratubwiye ngo kubatizwa kabiri ni ukwikorera imisaraba ibiri, ndababwira nti : “iyo misaraba yose ndayikorera nyijyane he ? Ndabyanga, ubwo Abapentekote nabo baba baranyirukanye, bati ntitwakira umuntu utabatijwe igendere, nanjye ndababwira nti : “Mugumane n’idini ryanyu.” Nti : “icya ngomba ni uko nashyikiriye Yesu, naho ibindi ni imihango y’idini gusa.
Ngeze mu rugo umugabo wanjye arambaza ati : “Ese wari wagiye he ? Wowe nakurongoreye muri Kiriziya Gaturika, none kubera amahane yawe mu Kiriziya barakwirukana, none kubera amahane yawe dore no mu barokore wari wagiye naho barakwirukanye, birumvikana nanjye sinashobora kubana n’umuntu w’amadayimoni. Funga ibyawe ugende nanjye urandambiye.
Nuko mfunga ibyanjye, ariko mbere yo kugenda ndabanza mbibwira Imana nti : “Mana
dore mvuye mu nzu yanjye, ntaye urugo rwanjye kubera wowe aho ngiye rero ni abayobozi ba Kiriziya urabizi, Mana ubu ko nsubiye iwacu ningerayo nzababwira iki ?
Imana irambwira iti : “Iyo mitwaro wahambiriye yihambure ugume aho ntugire aho ujya ; nuko ndahaguma, umugabo agarutse arahansanga, arambaza ati ni iki ko utagenda, nti :” Imana yambujije”. Bibliya iravuga ngo nimusabe muzahabwa, nimukomange muzakingurirwa. Umugabo abura icyo asubiza ariko bizana amahane n’induru nyinshi.
Ntangira kubaza Imana nti : “Ese mbigenze nte Mana ? Nza kumva ko no muri Kiriziya yacu hari abantu buzuye imbaraga za Roho Mutagatifu bituma mu Kiriziya babaca barabirukana abo aba aribo nkurikira, dutangira gusengera hamwe. Ntituri abagaturika, ntituri abaporoso cyangwa se abarokore, turi abanyamwuka gusa.
Abanyamadini ntibaturekeye aho gusa ahubwo bakurikiranye ako gatsiko kacu, baragenda bahamagara abayobozi ba Leta bati : “aba ni ab’inzaduka si idini ry’ukuri, iri ni idini ry’ubuyobe rije ry’inzaduka, Leta iba iraje itubuza kongera gusenga dutyo. Noneho twigira inama turavuga tuti tuve aha tujye ahantu mu ishyamba abe ariho dusengera, tubaze Imana icyo tuzira niba koko ibi bintu atari byo, twisubirire mu madini yacu. Icyo gihe tugenda turi abantu cumi na babiri, hari abagore bane n’abagabo umunani.
Turagenda tujya muri iryo shyamba, turavuga tuti, nta kurya nta kunywa kandi ntituzasubira mu rugo kugeza igihe Imana izavugira ikintu. Umunsi wa mbere uba urashize, umunsi wa kabiri, umunsi wa gatatu. Niba wumva ngo Mama Domithila yarapfuye, aho ngaho sasa niho napfiriye, reka dukomeze tujyane ubyumve neza.
Turi aho muri ayo masengesho muri iryo shyamba, ntabwo nari ndwaye, sindwara n’igicuri, navukanye umubiri munini kandi mwiza utarwaragurika kugeza n’uyu munsi. Ariko aho twarimo dusengera nagiye kubona mbona abantu babiri baraje bari beza cyane, ntibasaga n’abazungu ntibasaga kandi n’abirabura barabagiranaga nk’umucyo.
Mbarebye mbabonamo urukundo rutangaje bari batuje, baraza baranyegera aho nari mfukamye noneho mbona bashaka kumfata ukuboko, uwo mwanya gusenga ndabireka ndabareba nyamara sinababona, nongeye gupfukama ngo nikomereze gusenga numva bamfashe ku bitugu, baravuga ngo : “Haguruka tugende.”
Uwo mwanya numva ndanezerewe kujyana nabo, noneho nshatse guhaguruka numva ndaremereye ndababwira nti : “Njye sinshobora no kunyeganyega ndaremereye” baravuga ngo ihangane. Batangira kunkuramo umwenda nari nambaye uremereye wasaga n’ikoti, cyari igikoti kinini kiremereye mbona barakinyambuye bagitaye hasi, noneho kiguye hasi numva ndoroshye, ndahaguruka turagenda.
Ubwo njye sinabimenye ko mfuye cyangwa ko niyambuye uyu mubiri, nabonye gusa nsize ikoti ryanjye hanyuma dufata inzira turagenda. Tugeze mu nzira ikintu cyanejeje bwa mbere nirebye ku mubiri mbona umubiri wanjye ni mwiza cyane ndetse mbona urasa n’uwa bariya bantu twajyanye, nirebye ndaseka cyane ndanezerwa mperako ndababaza nti : “Kumbe burya habaho indi mibiri myiza gutya isa n’iyanyu ?
Ndababaza nti ni kubera iki twebwe dufite iriya mibiri mibi ? Baranseka cyane !!
Barabwira ngo : “Ni iyihe mpamvu utangazwa n’umubiri wawe ? Ese wowe ntujya usoma Bibliya ? Ndababwira nti : “Njyewe ntabwo nzi gusoma Bibliya” barambwira bati icyakora aho uvuze ukuri, kuko umuntu udasoma Bibliya ntiyamenya ibintu byo mu ijuru. Bati : “iyo uba usoma Bibliya ukaba warasomye igitabo cya mbere cy’Abakorinto igice cya 15, umurongo wa 40 (1Abakorinto 15:40) uba wamenye neza ko hariho umubiri wo ku isi n’umubiri wo mu ijuru.” Nuko mbona dukomeje urugendo.
Ikintu cya kabiri cyanejeje muri urwo rugendo, ni uko twagedaga tuganira neza cyane, bakambaza ibibazo nkabasubiza nanjye nkababaza bakansubiza, nuko mbona baranjyanye banjyeza mu gihugu, igihugu cyiza cyaneeee, ndeba icyo gihugu binanira kumva ubwiza bwacyo nareba iruhande nareba hirya ubwenge bwanjye bukaba buto cyane, ndebye iyo tuvuye mbona ikintu kiza gisa n’imodoka y’ivatiri (voiture) nziza cyane, muri iyo modoka harimo abantu batatu.
Mperako ndababaza nti : “Ese burya namwe ino mugira imodoka nk’iziba iwacu ? Barambwira bati iriya ubona si imodoka, iriya ubona bayita “IGARE” ayo ni amagare y’imikogoto aba aha iwacu, akahava akajya iriya iwanyu agiye kuzana bene ba bantu muba muvuga ngo bapfuye. Barakomeza bati “ariko iriya mikogoto y’amagare ntijya azana umupagani utaramenya YESU (umunyabyaha) Aya magare ntashobora no guhaguruka inaha agiye kuzana umunyabyaha, ajya kuzana gusa uriya mukristo wapfuye yarakiriye YESU akezwa n’amaraso ye.
Ndababaza nti : “None se niba azana abakristo ko nanjye ndi umukristu nkaba naranabatijwe kuki njye mutampaye rifuti (Lift) muri ririya Gare ngo nanjye ndye umunyenga numve uko bimeze ? Barambwira ngo wowe nta burenganzira na bucye ufite bwo kwinjira muri iriya modoka, kuko twakuzanye ariko uzasubirayo. Mbona noneho banyinjije muri uwo murwa ndatangara cyaneeee.
Ndashaka kubabwira ko iyi Bibliya mubona koko ari ijambo ry’Imana wabyanga wabyemera Bibliya ni ijambo ry’Imana, kandi ijambo ry’Imana ni ukuri. Birya ujya usoma ndakubwira ko ari ukuri pe ! Nararebye ndeba urwo rurembo ndatangara, mbona muri icyo gihugu harimo ibiti byinshi kandi muri icyo gihugu harimo ubusitani bwiza cyane bwavagamo imbuto nziza cyane, muri uwo mwanya numva ubwenge bwanjye bubaye buto kugira ngo mbashe kumva neza ibyo bintu.
Mbona umurwa munini cyane utari ufite itangiriro n’aho ugarukira wari wubakishije ibikoresho ntarabona ku isi, aho imbere baririmbiragamo indirimbo nziza ziryoheye amatwi zidasanzwe, numvaga amajwi y’ibicurangisho bitandukanye, numvaga amajwi ntarumva aha ku isi yacu ! Bantu b’Imana niba mwarahawe umurimo wo kuririmbira Imana nimukomeze mushishikare, Bibliya iravuga ngo “byose bizashira ariko mu ijuru tuzabaho duhimbaza Imana.”
Muri ako kanya mpindukirira bamwe twari kumwe ndababaza nti : “Ese uyu mugi mwiza gutya, ese ni umugi ki ?” Barambwira ngo “uwo mugi urebesha amaso, ni rwa rurembo ujya wumva bababwira ngo hariho ‘PARADIZO Y’ABERA’, burya iyo umuntu apfuye yabaga iriya iwanyu ku isi, iyo koko yari umukristo w’ukuri ajya kuruhukira muri uriya mudugudu witwa PARADIZO.”
Ndabasaba nti : “Twiruke mujye kunyereka ibiriyo, turiruka cyane tugiye kuhagera muri uwo mugi utagira uko usa barampagarika, banga ko ninjira. Numvaga nshaka gusimbuka ngo nguruke mpagere kubw’ ibyiza nari ndi kuhabona.
Muri uwo mwanya mbona muri urwo rurembo haturutse umuntu muremure kandi munini,we yararabagiranaga cyane kuturusha, ndetse nashatse kumureba mu maso birananira, sinigeze mbasha kureba uburebure bwe ngo mbashe kububagereranyiriza habe no kumenya ubunini bwe ngo ngereranye uko umubyimba we wanganaga kuko byari birenze ubwenge bwanjye.
Uwo muntu anyegereye atangira kurira asuka amarira menshi cyane.Yambwiye ijambo rimwe gusa ngo : “Eeeh, burya bwose uzi gusenga ? Ni mpamvu ki muzi gusenga ariko mudahora musenga buri munsi ?” Nanjye ndamubaza nti “ese burya iyo dusenga murumva ?” Arambwira ati “aho none se uziko tutabumva ?” Ngo nonese niba musenga Imana ni mpamvu ki Imana itabumva ? Ndamubwira nti : “Tujya dutekereza ko yituriye iyo mu bihugu bya kure itatwumva.”
Noneho muri uwo mwanya mbona arambuye ukuboko kwe akora mu gutwi kwanjye arambwira ngo ngaho umva uko ku isi barimo basenga urahita umenya ukuntu tubumva.
Uwo mwanya numva umuntu ari gusenga yari nk’umuntu uri kuvugira iruhande rwanjye.
Nagiye kumva numva. Uwo muntu ari kuvuga ngo : ” Mana, wavuze ko utazemera ko tugeragezwa birenze kwizera kwacu,…….”, uwamvugishaga arambwira ati : “None se uko wumvise uriya wasengaga wumvise biri kure ? ndavuga nti Oya byari hafi cyane binyegereye, arambwira ngo “Ni ukonguko iriya iwanyu mujya musenga natwe ino tukabyumva.” Ndamubaza nti :” Nonese ko mwatwumvaga, kuki twamaze iminsi burya dusenga cya gihe ntimudusubize ? Arambwira ngo Ese ni iki mwasengeraga ?
Ndamubaza nti : Uhhhh, urambaza icyo twasengeraga kandi uvuga ko mwatwumvaga ? Arambaza ati :” Ese none wowe ni iki cyatumye utabatizwa ?
Maman Domitilla
Ndavuga nti njye narabatijwe arambaza ati : “Ese wabatijwe ute ? Ndamusubiza nti : “Twebwe iwacu uko tubatizwa, bafata utuzi ducye bakatugusuka ku mutwe nti, ariko ibyo tubikorera mu Izina rya Data na Mwana na Roho Mutagatifu. Arambaza ati : “Ese uri umukristo ? Nti Yego. Arambaza ati : “Ese Yesu yarabatijwe ? Nti Yego. Arambaza ati : “Ese yabatijwe umubatizo ki ? Ndavuga nti : “Njye ntabwo nzi uko yabatijwe ariko icyo nzi numva bavuga ni uko yabatijwe. Arambwira ngo Yezu Kristu yabatijwe mu ruzi rwitwa Yorodani yari mu mazi menshi.
Ati ubwo rero ukwo niko kubatizwa kw’ukuri. Ati kandi niko kubatizwa kuva kera byatangiye. Ati ariko kubw’intege nke z’abantu, niyo mpamvu abantu batangiye kubihindagura, bamwe bakabatiza mu mazi make naho abandi bakabatiriza mu ijambo gusa, abandi bakabatirisha mu nsi y’ibendera, naho abandi bagakora gusa ibirori, byose barangiza bakavuga ngo ni ukubatiza ! Aravuga ngo nyamara ukubatizwa ni kumwe ati kuva mu itangira niko byagendaga, uko ni ukwinjira mu mazi menshi kandi birasobanura ko umuntu aba apfanye na Yesu ukanazukana nawe, aravuga ngo niba rero ushaka gukurikira YESU kora uko yabikoze.” Uwo mwanya rero akimara kuvuga ibyo anyinjiza rero muri urwo rurembo.
Ngezemo mpabonera ibintu bidasanze ! Bavandimwe, niba ukijijwe hari ibintu byiza bigutegereje !! Ntukaruhe gukora ibyiza kuko nutagwa isari uzasarura. Bavandimwe mbona ibintu bidasanze ! Wari mwiza uwo mugi sinababwira uko wari wubatse, barambwiye ngo : “Reba PARADIZO y’abera ! Mbona abakristo bapfiriye ku isi aho baruhukira, ndenezerwa cyane !!!
Bari bafite kunezerwa kudasanzwe, baranezerwaga baririmba kandi bahimbaza, bari bafite mu maso hakeye, uwo muntu arambwira ngo dore abana b’Imana abo bapfiriye muri Yesu Kristo, ndavuga nti “niba koko bariya baraturutse iriya iwacu, reka ndebe niba hari abo ndibuze kubasha kumenyamo, ndebe ko harimo abagore n’abagabo ndebe ko harimo abazungu n’abirabura, niba koko barapfiriye muri Yesu.”
Icyantangaje, abo bantu bose bari bafite ishusho imwe, bose bari bambaye umwenda usa kimwe kandi bose barareshyaga, nta muremure n’umugufi nta munini cyangwa se umuto, nta musore n’umusaza, kandi bose bavugaga ururimi rumwe, Haleluya, Haleluya… !! Ndanezerwa cyane, wo muntu arambwira ngo ibyo bitekerezo byawe ntibiguteshe umwanya aha nta mugore n’umugabo, nta muzungu n’umwirabura, iyo umuntu apfiriye muri Yesu Kristo akareka ya mibiri yanyu ngo iyo ageze ino yambikwa undi mubiri mwiza mushya w’icyubahiro, yitwa umwana w’Imana.
Arambwira ngo “Reba umunezero w’abana b’Imana, icyakora uyu munezero ubona nturaba umunezero nyakuri kuko hari undi utegerejwe, aha bari bararuhutse gusa kuko undi munsi bazongera bimurwe bavanwe aha, nabo ubwabo baracyakeneye kubona Yesu Kristo kuko ntibaramubona, umunsi bazabona Yesu umunezero wabo uziyongera n’imibiri yabo izabengerana kuruta uko uyireba uyu munsi.”
Arambwira ngo ngwino urebe, ntugirengo birangiriye aha. Mbona bankuye muri urwo rurembo banyinjiza mu rurembo rwa kabiri, mbona tugeze mu mazi inyanja nziza, iyo nyanja yabengeranaga nk’isarabwayi cyangwa se indorerwamo. Aho hagati muri urwo rurembo, iyo nyanja yacagamo yigoronzora kandi yagendaga buhoro buhoro. Sinambutse urwo ruzi. Nabonye njye ndi hakurya y’uruzi.
Muri ako kanya nk’ako guhumbya ngiye kwisanga nisanga muri uwo mugi, naho mpabona undi mugi utangaje ni ururembo rwejejwe, ndeba uko wubatse nyamara sinigeze mbisobanukirwa nabonaga ari nk’indorerwamo zinca mu maso ndebye hasi nabonye ari nka zahabu ibengerana basize hasi. Nabonaga ahantu hose hasi hasa n’aho bahasize Zahabu gusa , ndavuga nti Reka ngende ntembere nk’uko tugenda ku isi, nshatse kuhateramo intambwe birananira, numvaga ukuguru kwanjye kuzamuka nk’ukandagiye kuri Rasoro.
Barambwira ngo wowe ntiwashobora kugendera muri uyu mugi. Barambwira ngo nta muntu kugeza na n’ubu wari winjira muri uyu mugi, ngo iyi niyo bita YERUSALEMU nshya mujya mwumva, ngo iyi niyo Imana yateguriye umugeni wa Kristo. Ohhhh !!! Ni ibintu bitangaje ! Mwewe Data, reka tuzigire mu ijuru.
Ndareba, nditegereza hirya no hino, ndavuga nti : “ni ukuri ijambo ry’Imana ni ukuri.” Yohana yabonye urwo rurembo kuva cyera, iyo urebye muri Bibliya mu Byahishuriwe Yohana uzahasanga ukuntu Yohana yeretswe uwo murwa kandi ibyo yavuze yabonye muri uwo mujyi nanjye ni ukuri narabibonye n’amaso yanjye, maze kubibona ndavuga nti ni ukuri Bibliya ni ijambo ry’Imana. Bibiliya ni ijambo ry’Imana, ubyange cyangwa ubyemere byanze bikunze abakristo tuzataha.
Ndareba, nditegereza, ndavuga nti nukuri umunsi umwe nzagenda njye kwibera muri urwo rurembo. Uhereye uwo munsi kugeza uyu munsi, ibitekerezo byanjye ntibirahinduka kuko nabirebesheje amaso yanjye, numvishije amatwi yanjye, nawugendeshejemo ibirenge byanjye, nabonye ibintu binejeje niyemeza kujya mu ijuru. Ubyemere cyangwa ubyange tuzaba mu ijuru kuko narabibonye, simfite gushidikanya.
Niba nawe ubishaka reka tujyane mu ijuru, ndakwifuriza gusiga byose ukiyemeza gutangirana natwe urugendo ruganayo.
Nyabuneka muvandimwe, akira Umwami Yesu ukizwe niba utarabikora, niba ubishaka ni ukuri ngwino tujyane mu ijuru kuko ririho si amagambo. Paradizo irubatswe irahari kandi hariyo abantu benshi, n’abandi turi mu rugendo tuganayo. Ndakwingingira rwose kuza tukajyana nubwo ubona bigoye ndetse hari intambara n’imbogamizi bikubuza kuza ariko njyewe ubwanjye niboneye umunezero abihanganye bazagira bintera guhatana nkomeje. Ni ukuri tuzanezerwa umunezero utavugwa !
uyu mubyeyi Imana Imuhe umugisha cyane ankumbuje ijuru pe !!!!!!!!!!! Mwihangane tuzarijyamo.
nibyo koko mw 'ijuru tuzabona ibya maso atabonye nibya matwi atigeze kumva nsinzi rero niba koko ariho koko waba waragiye nanone ijambo ry 'imana riravuga ngo hahirwa abemera batabonye
Azagaruke atubwire niba afi abana ?atubwire nuryo yagarutse kwisi
imana iguhe umugisha mama domitira , mana ndagusaba ngo njye nabagenzi banjye batanze comments zabo ngo utubabarire kubera ibyaha byacu kandi ufungure amaso yacu kugirango tubashe kukumenya binyuze mw'ijambo ryawe waduhaye(bibiliya).
UCURAMYE UBWENGE NIWE WENYINE WAKUMVA USA N'AHO WAVUZE UKURI. IMANA IBANA N'ABASEBANYA UZAYISANGE WENYINE. DORE AHO NIBEREYE. CYAKORA ARAGOWE USHAKA GUCURIKA ABANDI KANDI IKIVA KU MANA ARI UBWIZA GUSA. (AKO GUSOZA : GATOLIKA SI GATULIKA. UWAKORESHAGA IRYO RYA NYUMA BARAMUBWIRAGA NGO "GATULIKE WENYINE")
IBYO WENDA BYABAYEHO DA ARIKO SE KO ATASHOJE NEZA INKURU NGO AVUNGE NUBURYO YAGARUTSE KWISI ? MBESE YAGIYEYO MUWUHE MWAKA UBUSE ARACYABANA NU UMUGABO WE RA ? NTIYAVUZE NIBA ANAFITE NABANA ?
Niba se yaragiye mwijuru yagarutse gukora iki mwijuru habayo ibintu byose byiza kucyi yagarutse guhangayika. Yagiyeyo arimuzima tangara kugumayo enock yagiyeyo Elie nawe nuko wowe wanyuze ahaganahe.
Iyi nkuru ntiyuzuye ni inkuru y'ubwishongozi ngo yagiye mu ijuru muri stage se ? Igamije gusa kunenga amadini amwe namwe. Ijuru uvuga urarizi cyangwa ni rya Juru rya Kamonyi
Abazi gukora ubusesenguzi mubonye kuba yaragiye mu ijuru icyo yabonye twe tutagiyeyo tutazi ni igiki !! Yafashe inyigisho z` abana ba abantu azitirira ubumana avuga ko ibhyo abana b` abantu bigisha muri ino si nta kosa ririmo koko no mu ijuri ariko bimeze !!!!!!!!!!!!!!!!!!!!! ASHEBEJE IDINI RY` ABAGATORIKA ` NANJYE NARI UMUGATORIKA CYERA MBAVAMO NGIRA UMWANYA WO KUBASEBYA NO KUBAHARABIKA KANDI NABIKOZE NTARAGIYE MU IJURU . Igitangaje avuze ni uko inyigisho z` abantu zo gusebya abagatorika ari ukuri ko no mu ijuru babasebya mbega ubujijiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiii !!!!!!!!!!!!!!!!!!!!!!!!!!!!!!!!!!!!!!!!!!!!!!!!. NANZURA , IBYO AMATWI Y` ABANA BA ABANTU BATUNVISE NIBYO BIZASANGWA MU IJURU NIBA RERO IJURU RISEBYA ABAGATORIKA KANDI NKABA NARABYUNVISE MURI IYI SI , IRYO SI IJURU YAGIYEMO , iyo ni inyigisho nabwirijwe ishobora kuba atari ukuri , ariko niba we yemera bibiriya 100/100 iyo nyigisho arayizi yakwanzura rero ko yajyanywe ahandi hatari mu ijuru ,
Nange ndabihamya , najyanywe mwijuru nabonye ubwiza bwo mwijuru ntacyo wabugereranya hano kwisi, abariyo bose barasa kandi bara rabagirana, nabonye bose bangana ari nkabantu bafite imyaka yo hagati 17 na 20. Bose barareshya kandi bararabagirana cyane. Bahora banezerewe baririmba indirimbo zihanitse cyane, amajwi yabo ararangurura cyane ntabona uko mbigereranya. Naririmbanye nabo nkigera mu rurembo rwera mu rurimi rwo mwijuru ntigeze numva hano kwisi. Najyanwe mwijuru 2013, mbere yo kujyanywa mwijuru babanza kuguhindurira umwambaro ariwo uyu mubili bakwambika undi mubili mushya umeze nkuwo abari mwijuru, kongera kugaruka mumubili wahano kwisi nibibi cyane ariko niko Imana yabitegetse ntakundi. Nabwiwe kugaruka mwisi birababaza cyane ntangiye kwanga kugaruka mwisi ijwi rirambwira ngo igihe ntikiragera ngo kwari ukunyereka ko nzaruhuka amarira nagahinda nahoranaga imyaka yari imaze kuba myishi ntunzwe namarira nagahinda mbabazwa numubili wange cyane, naramugaye kandi mugajwe nabantu atari uko Imana yari yarandemye, bigahora bintera agahinda karenze uko nabivuga. Ariko Imana yarambwiye ngo humura kandi ndakuzi uzaruhukira hano mwijuru. Mwijuru niheza cyane nkigerayo nahise nibagirwa ibyumubabaro kubera umunezero waho . Yewe Dhomitila yagezeyo pe ibyo yabonye byishi nange narabibonye. Uyu munsi nibuka uruzi nahabonye rutemba ahareshya kandi amazi arabagirana kuruta zahabu kandi abonerana nkindorerwamo bikantera kuhakumbura cyane.
Umunani bafunzwe bazira kugerageza guha ruswa abapolisi
Perezida Kagame yibukije abayobozi ko Imana yabaremanye ubushobozi
Babiri bafunzwe bakekwaho guha ruswa abayobozi b’inzego z’ibanze
Umunyamakuru Shyaka Kanuma wafashwe atorotse yasabiwe kuburana...
Abayobozi b’ibigo by’amashuri bane bafunzwe bakekwaho kunyereza arenga...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...
14-01-2017br>
Press Conference : Intambara yongeye kurota hagati ya Donald Trump...
13-01-2017br>
Uko Kigeli bashakaga kumutabariza muri Portugal, n’ uko yazanywe mu Rwanda...


c: text/html

text:
Urwenya: Igihekane "Ngw"
Igihekane "Ngw"
Ubwo umustajiyeri urangije NP yari agiye gutanga isomo rishya ku gihekane "Ngw",yazanye
imfashanyigisho ishushanyije rya tungo ririnda imbeba,hejuru yaho handitseho ngo" i-nja-
ngwe", abwira abana ngo ninde wadusomera uko handitse,ntibatumye arangiza no kuvuga,baterera hamwe hejuru bati" Njyewe mwari, njyewe mwari", hakaba uw'inkwakuzi we rwose urutoki yendaga kurumujomba mu maso, amurembeje amuha agakoni ngo abe ariwe ujya
gusoma,ntiyajuyaje aragenda, akoza agakoni kuri buri mugemo wanditse nuko arasoma ati" I-HU-KU"!
Shyiraho Igitekerezo!
Subscribe to: Post Comments (Atom)

robotstxt: allowed

filter: keep


text:
Niyomugabo Romaris Umuyobozi w’Inama y’ubutegetsi y’abafite ubumuga (NCPD),yavuze ko abafite ubumuga badakwiye kubarwa ko bashoboye imirimo iciriritse gusa kuko bashobora no gutwara indege cyangwa gukora muri Banki.
Ibi yabivugiye mu nama y’Abantu bafite Ubumuga,mu isobanurampamvu ryo gutegura icyumweru cyahariwe abantu bafite ubumuga no kwizihiza umunsi mpuzamahanga wabo uyu mwaka.
Mu ntego z’iterambere rirambye abafite ubumuga bateganya harimo kugabanya ubusumbane hagati y’abaturage haba mu nzego z’imirimo, amashuri n’ahandi cyane ko ubushakashatsi bugaragaza ko mu bihugu bikiri mu nzira y’amajyambere gushakira akazi abantu bafite ubumuga imirimo bikiri ingorabahizi.
Perezida w’Inama y’Igihugu y’Abantu bafite Ubumuga, Niyomugabo Romalis , yavuze ko hakwiye gushyirwaho uburyo bworohereza umuntu udafite ubumuga ndetse n’ubworohereza umuntu ufite ubumuga kuko bose bakenera koroherezwa ku kigero kitangana.Aha yavuze ko abafite ubumuga nta kintu batakora baramutse bahawe ahahirwe no gutwara indege.
Yagize ati “Ikibazo kiboneka ni uko ibyateganyijwe byose usanga byorohereza abadafite ubumuga. Ubwo rero tukaba dusaba ko hatagira umuntu udufata akadushyira mu gatebo kamwe ngo dushoboye gukoropa, twa turimo duciriritse dutoya, koza ibirahure, gukata indabyo…,hoya n’indege twazitwara, n’amato twayatwara, n’imodoka n’ibindi bigenda bituruka ku mwihariko umuntu ufite ubumuga yakora”.
Uyu muyobozi yakomeje agira ati “Nkaba rwose nka Perezida w’abantu bafite ubumuga mpamya ko abafite ubumuga bahawe ibyangombwa biborohereza mu kazi gatandukanye babasha gukora bigendanye n’ubumenyi kuko n’abandi bose ushobora akazi bitewe n’inshingano wabonye."
Ingero z’indi mirimo yavuze abafite ubumuga bashobora gukora harimo gukora muri Banki ndetse no kuba umuyede yifashishije gutwara imashini zisigaye zitwara isima ku miturirwa.
Yagize ati “Uyu munsi muri za Banki harifashishwa ikoranabuhanga. Ese iriya mudasobwa twifashisha dutanga serivisi abantu twe tudafite ubumuga, uyishyizemo porogaramu yorohereza umuntu ufite ubumuga bwo kutabona ntiyaha Serivisi umukiliya? Izi Porogaramu zirahari”.
Aha yatanze urugero rw’umujyanama mu by’amategeko w’umunyamabanga Nshingwabikorwa wa NCPD afite ubumuga bwo kutabona bityo ikiba gisabwa ari ukumugenera uburyo bwo kubasha kubikora.
Mu mwaka wa 2012 nibwo haherutse gukorwa ibarura rusange ry’imiturire aho abafite ubumuga barengaga ibihumbi 400 bangana na 5% bafite ubumuga mu muryango Nyarwanda.
@Eric Birori


text:
Nyabihu: Bane mu bafatanyabikorwa bashimiwe ku mugaragaro
President w’ihuriro ry’abafatanyabikorwa asanga igikorwa cyo gushimira abitwaye neza kizagira umumaro
Abafatanyabikorwa bane ba mbere bitwaye neza,muri 26 bakoreye mu karere ka Nyabihu mu mwaka wa 2014-2015 bashimiwe mu ruhame.
ASEF,uwa mbere yahawe umudari na certificat
Bikaba byaragarutsweho ubwo hagaragazwaga ibyavuye mu mihigo y’umwaka wa 2014-2015 muri uku kwezi kwa Nzeri 2015.
Abayobozi batandukanye banavuze ko abafatanyabikorwa bafite uruhare rukomeye mu idindira cyangwa mu kweswa neza kw’imihigo mu karere.
ASEF,Hendicap International,Delagua na Caritas Rwanda bakaba barabaye abafatanyabikorwa beza b’akarere bagaragaje imihigo y’ibyo bazakora kandi bagaharanira kubigeraho ku gihe.
Umuyobozi w’akarere ka Nyabihu Twahirwa Abdoulatif,yashimiye aba bafatanyabikorwa ku mikoranire myiza  bagaragaje bahabwa imidari y’ishimwe ku babaye aba mbere ndetse na certificat.
Asaba n’abandi kubigiraho kugira ngo akarere kajye kesa imihigo yako ku gihe irimo n’iba yarahizwe hagendewe ku bikorwa abafatanyabikorwa.
Bagiruwigize Emmanuel,Perezida w’ihuriro ry’abafatanyabikorwa i Nyabihu avuga ko uko abafatanyabikorwa bakoze ibyo biyemeje bigira ingaruka mbi cyangwa nziza ku mihigo y’akarere kuko hari iyo baba bafitemo uruhare.
Yagize ati“kiriya gikorwa cyo gushimira abafatanyabikorwa bitwaye neza ni cyiza kuko biriya bihembo byatanzwe byashingiye ku mufatanyabikorwa wateguye imihigo,akayirangiza,akayishyira mu bikorwa muri cya gihe cyagenwe.â€
Ati“ni urugero rwiza rero kugira ngo n’undi nawe avuge ati,n’ubundi ibikorwa byanjye ko nari nabiteguye kandi nkanabikora,ubutaha reka nzabikore kandi mbikore ku gihe.
Nibikorwa ku gihe bizatuma tutadindiza imihigo y’akarere kuko mu mihigo y’akarere hari iyo natwe tuba dufitemo uruhare.Turamutse rero tugenze bucye,ubwo tudindiza no ku rwego rw’akarere.
Isomo ririmo ni ukugirango abantu babashe gushyira mu bikorwa igenamigambi ryabo kandi mu gihe cyagenwe.â€
Muri 2015-2016 muri Nyabihu habarirwa abafatanyabikorwa 28 bashobora kwiyongera.
Muri bo icumi bamaze kugaragaza ingengo y’imari yabo ingana na miliyari 1 na miliyoni 216.
Bane ba mbere barashimiwe
Bitewe n’uruhare abafatanyabikorwa bagira mu mihigo,bakaba basabwa kujya barushaho gukorera ibikorwa byabo ku mihigo no ku gihe ngo bitadindiza akarere.


text:
Abagore bafungiye muri Gereza y’abagore ya Ngoma, bavuga ko bishimira kuba baremerewe kugira umusatsi, bakagaragaza ko byaberetse ko Leta ibatekerezaho kandi ikabifuriza ibyiza.
Mbere y’umwaka wa 2014, bimwe mu byabarangaga imfungwa n’abagororwa bo mu Rwanda, harimo no kuba nta musatsi bagiraga, hatitawe ku kuba ufunzwe ari umugore cyangwa umugabo.
Kwemerera abagore bafunzwe kugira umusatsi, byatangiye mu mwaka wa 2014, mu gihe hanashyirwagaho gereza yihariye y’abagore n’ibigo ngororamuco by’abana.
Ni icyemezo imfungwa n’abagororwa b’abagore bavuga ko bishimira cyane nk’uko bigarukwaho na Mukamuhizi Marie Grace, ufungiwe muri iyi Gereza ya Ngoma.
Yagize ati:“Icya mbere ni ugushimira leta y’ubumwe yabashije kutugorora neza.Ubundi umugororwa yarangwaga nuko yabaga yogoshe umusatsi, ariko ubu dufite umusatsi, ni icyemezo cyadushimishije kuko ubwiza bw’umugore ubundi ni umusatsi.”
Mukagakwandi Peteronila na we avuga ko mbere bagifunganwe n’abagabo batemererwaga kugira umusatsi, ariko ngo kuba barashyiriweho Gereza yihariye byatumye bakomorerwa kugira umusatsi.
Yagize ati:“Tukiba muri gereza ya Nsinda ntabwo twagiraga umusatsi, ariko tukigera hano batwemereye umusatsi nkatwe ababyeyi biradushimisha, hano twumva twisanzuye kuko turi abagore gusa.”
Senior Insepector of Prison Ndwanyi Grace, umuyobozi wa Gereza ya Ngoma, avuga ko kwemerera abagore kugumana umusatsi wabo byemejwe hanashingiwe ku kuba umugore afite ubuzima bwihariye ugereranyije n’abagabo.
Avuga ko iyo gereza ifungirwamo abagore gusa bifasha abayifungiwemo kwisanzura ndetse no gukurikirana ubuzima bwabo bwa buri munsi bikoroha.”
Yagize ati:“Umugore hari iby’ibanze akenera bitandukanye n’ibyo abagabo bakenera, buri kwezi hari ibikoresho akenera yifashisha mu isuku, ibyo arabihabwa, agenerwa amazi menshi...umugororwa w’umugore ababwa byose yemererwa n’amategeko kandi afite umwihariko nk’umugore.”
AC Bosco Kabanda, ushinzwe kugorora, uburenganzira n’imibereho myiza y’abagororwa mu rwego rw’igihugu rushinzwe imfungwa n’abagororwa mu Rwanda (RCS), yatangarije Imvaho Nshya ko gukomorera abagore bafunzwe kugira umusatsi byakozwe mu rwego kugira ngo uburenganzira bwabo bwubahirizwe.
Yagize ati:“Dukora ibishoboka byose kugira ngo ubuzima bwabo bube bwiza, ibiteganwa byose kugira ngo hubahirizwe uburenganzira bwa muntu byubahirizwe ariko barangize n’ibihano baba barakatiwe n’inkiko.”
Gereza y’Abagore ya Ngoma iherereye mu murenge wa Kibungo, mu karere ka Ngoma, ikaba ifungiwemo imfungwa n’abagororwa bagera kuri 699.
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Dore ibimenyetso 10 byakwereka ko ushobora kuba waranduye agakoko ka Sida
Agakoko ka sida kandurira mumibonana mpuzabitsina ndetse nizindi nzira zitandukanye abantu benshi bazi.buri dwara igira ukuntu itangira ushobora kubona ari ibintu bisanzwe nyamara inyuma hihishe ibindi bikomeye,niyompamvu rero ugomba kwita kuri buri kimenyetso umubirir wawe ukweretse.hano twageragej gushyira hamwe ibimenyetso 10 bishobora kumpa intandaro y’iyi ndrwara.
1.Gushyuha cyane igihe uryamye
Mwijoro iyo uryamye wumva ushyushye cyane ukabura uburyo waryama ngo wumve umeze neza rimwe na rimwe no guhumeka bikakugora.ibi ntago biba igihe hacyushye gusa haba hashyushye cyangwa hakonje wowe uzana ibyuya igihe uryamye.
2.Kuvunika kw’inzara
Inzara ziravunika cyane zimwe muri zo zikaba zanahindura ibara zikaba umuhondo gutyo gusa ntakintu wabaye.
3.Kugira ikibazo cyo gutekereza neza kubyo uri gukora ndetse no kwibagirwa
Iyo umubiri wawe unaniwe nubwenge buba bunaniwe,igihe cyose uba wumva umubiri wawe unaniwe bigatuma udatekereza neza kandi ugakunda kwibagirwa ibintu byingenzi.
4.Kunanuka cyane
Ibiryo cyangwa tuvuge ibiryo wakundaga cyane ntago biba bikigushishikaje ubwo ugahita utangira guta ibiro.
5.Inkorora itagira igikororwa
Inkorora uhorana igihe cyose kandi ntuzane igikororwa ukumva yaheze mumuhogo gusa iyi ishobora kuba ikimenyetso gikomeye cya HIV
6.Indwara z’uruhu
Utangira kuzana ibintu utarusanganywe kuruhu nawe ubwawe utazi aho biturutse cyane cyane mumugongo.
7.kuribwa amagufa
Utangira kuribwa Mumavi, amaguru umugongo ukumva urashaka kwishima ibi bitangira gutuma nutuntu tworoshye wakoraga burimunsi dutangira kukugora.
8.Kurwara umutwe igihe cyose no mwijosi
Ubudahangarwa bw’umubiri wawe burananirwa niyompamvu ibintu byose bigufata muburyo bworoshye,ukunda kumva mumuhogo hakurya kandi ukarwara umutwe umara igihe kinini wanakira ukagaruka vuba.
9.Umuriro n’ibicurane
Umuriro ndetse n’ibicurani bishobora kuba ari ibintu bisanzwe kuko abantu benshi barabirwara ariko iyo ubimaranye igihe kinini ntago biba bigisanzwe ugomba kujya kwipimisha byihuse kuko ibi bishobora kuba ikimenyetso cyuko wanduye.
10.Umunaniro
Virus ya HIV igabanya imbaraga zawe ugahoro wumva uraniniwe iyo usinziriye gato ushiduka amasaha yagiye bikaba byatuma utanakora imirimo yawe nkuko bisanzwe.
Niba ufite ibimenyetso 3 muri ibi 10 tuvuze ntuhite ufata umwanzuro ao kanya ahubwo jya kwamuganga wipimishe nibwo uramenya igisubizo nyacyo.
Posted by: Fanny Ishimwe, 08/11/2016, 09:00


text:
sam.
16
avril
2011
ISOMO RYA MBERE
Ibyakozwe n’Intumwa (Intu 10, 34a. 37-43)
Petero ageze i Kayizareya ku mutegeka w’ingabo z’Abanyaroma, 34aaterura agira ati 37«Mwese muzi ibyabaye muri Yudeya yose, bihereye mu Galileya nyuma ya batisimu Yohani yigishaga. 38Muzi n’ibya Yezu w’i Nazareti : ukuntu Imana yamusize amavuta y’ubutore ibigirishije Roho Mutagatifu, ikamuha n’ububasha ; n’uko yagendaga agira neza aho anyuze hose, akiza abahanzweho na Sekibi bose kuko Imana yari kumwe na we. 39Natwe rero turi abahamya b’ibyo yakoze mu gihugu cy’Abayahudi kimwe n’i Yeruzalemu.
Bamwishe bamumanitse ku giti, 40ariko Imana yamuzuye ku munsi wa gatatu imuha no kwigaragaza ; 41atari kuri rubanda rwose, ahubwo ku bahamya batoranyijwe n’Imana hakiri kare, twebwe abariye kandi tukanywa kumwe na we aho amariye kuzuka mu bapfuye. 42Nuko adutegeka kwamamaza no guhamya muri rubanda, ko ari we washyizweho n’Imana kuba umucamanza w’abaziman’abapfuye; 43abahanuzi bose bemeza ko umwemera wese azaronka imbabazi z’ibyaha, abikesha ububasha bw’izina rye.»
ZABURI (Zab 118 (117), 1.4, 16-17, 22-23)
Inyik/ Nguyu umunsi Nyagasani yigeneye:
nutubere umunsi w’ibirori n’ibyishimo, alleluia !
Nimusingize Uhoraho kuko ari umugwaneza,
kandi urukundo rwe rugahoraho iteka !
Abatinya Uhoraho nibabivuge babisubiremo,
bati «Urukundo rwe ruhoraho iteka !»
Indyo y’Uhoraho yarihanukiriye,
maze indyo y’Uhoraho igaragaza ibigwi !
Oya ntabwo nzapfa, ahubwo nzaramba,
maze mpore namamaza ibikorwa by’Uhoraho.
Ibuye abubatsi bari barajugunye,
ni ryo ryahindutse ibuye ry’indemyanzu !
Uhoraho ni we wagennye ko biba bityo,
maze biba agatangaza mu maso yacu.
ISOMO RYA KABIRI
Ibaruwa Mutagatifu Pawulo Intumwa yandikiye Abanyakolosi (Kol 3,1-4)
Bavandimwe, 1ubwo mwazukanye na Kristu, nimuharanire ibyo mu ijuru aho Kristu ari, yicaye iburyo bw’Imana; 2nimurangamire iby’ijuru, aho kurarikira iby’isi. 3Koko mwapfanye na Kristu, none ubugingo bwanyu bwihishe hamwe na We mu Mana. 4Aho Kristu azigaragariza We bugingo bwanyu, icyo gihe namwe muzagaragara muri kumwe na We mu ikuzo ryisesuye.
INDIRIMBO Y’IGISINGIZO CY’IYOBERA RY’IZUKA RYA NYAGASANI
Bakristu nimwishimire Pasika,
mutura Ntama igitambo cy’ishimwe.
Umwana w’intama wakijije intama,
ni Kristu Muziranenge,
wunze Se n’abanyabyaha.
Urupfu n’ubugingo byararwanye,
Umugenga w’ubuzima arapfa,
ariko ubu ni muzima araganje.
Ngaho Mariya Madalena tubwire,
Wabonye iki aho wari wagiye ?
«Nabonye imva ya Kristu Muzima,
mubona afite ishema.
Nabonye n’abamalayika bahamya Izuka rye,
mbona n’imyambaro n’ibyo bari bamuhambyemo.
Kristu amizero yanjye yazutse,
agiye kubatanga mu Galileya.»
Turabyemera : koko Kristu yazutse mu bapfuye.
Nuko rero Mwami Nyir’imitsindo,
twese utugirire ibambe! Amen (AlIeluya)!
IBANGONDIRIMBO RIBANZIRIZA IVANJILI
Alleluya Alleluya
Kristu, Pasika yacu yishweho igitambo.
Nitwishimire ibirori by’isangira rya Nyagasani.
Alleluya.
IVANJILI
+ Yohani (Yh 20, 1-9)
lKu wa mbere w’isabato, Mariya Madalena azindukira ku mva butaratandukana; asanga ibuye ryavuye ku rnva. 2Nuko yirukanka asanga Simoni Petero n’undi mwigishwa, wa wundi Yezu yakundaga, arababwira ati «Nyagasani bamukuye mu mva, none ntituzi aho bamushyize.» 3Petero arabaduka na wa mwigishwa bajya ku mva. 4Bombi bagenda birukanka, ariko wa mwigishwa arusha Petero amaguru, amutanga kugera ku mva. 5Nuko arunama abona imyenda irambitse, ariko ntiyinjira mu mva. 6Simoni Petero wari umukurikiye aba arahageze, yinjira mu mva abona imyenda irambitse, 7n’igitambaro bari bapfukishije umutwe we kitarambitse hamwe n’imyenda, ahubwo kizingiye ukwacyo ahandi hantu. 8Nuko wa mwigishwa wari wageze mbere ku mva na we arinjira, aritegereza maze aremera. 9Kugeza ubwo bari batarasobanukirwa n’Ibyanditswe, bivuga ko yagombaga kuzuka ava mu bapfuye.
IVANJILI YA MISA YO KU MUGOROBA WA PASIKA
+ Luka (Lk 24, 13-35)
Ku munsi wa gatatu nyuma y’urupfu rwa Yezu, 13babiri mu bigishwa bajyaga mu rusisiro rwitwa Emawusi; kuva i Yeruzalemu kugerayo hari urugendo rw’amasaha nk’abiri. 14Bagendaga baganira ibyari bimaze kuba byose. 15Igihe rero bakibivugana kandi babyibazaho, Yezu ubwe arabegera ajyana na bo. 16Ariko amaso yabo yari ameze nk’ahumye ntibamumenya.
17Yezu arababwira ati «Ese ibyo mugenda muvugana ni ibiki?» Baherako barahagarara, ariko bijimye mu maso. 18Umwe muri bo witwaga Kiliyofasi aramubaza ati «Ni wowe wenyine uba i Yeruzalemu utazi ibyahabaye muri iyi minsi?» 19Arababaza ati «Ni ibiki se?» Baramusubiza bati «Ni ibyabaye kuri Yezu w’i Nazareti, wari waragaragaje mu bikorwa no mu magambo ko ari umuhanuzi ukomeye, imbere y’Imana n’imbere ya rubanda. 20Twavuganaga n’ukuntu abatware b’abaherezabitambo n’abakuru bacu bamutanze ngo apfe, maze bakamubamba ku musaraba. 21Twebweho twari twizeye ko ari we uzarokora Israheli; none dore uyu munsi ubaye uwa gatatu ibyo byose bibaye. 22Icyakora bamwe mu bagore b’iwacu badutangaje. Mu gitondo cya kare bagiye ku mva 23maze ntibahasanga umurambo we, nuko bagaruka bavuga ko abamalayika bababonekeye, bakababwira ko ari muzima.24Ubundi kandi bamwe muri twe bagiye ku mva babisanga uko abagore bari babivuze, ariko we ntibamubona.»
25Nuko Yezu arababwira ati «Mwa biburabwenge mwe, mutinda kwemera ibyo Abahanuzi bavuze! 26None se Kristu ntiyagombaga kubabara atyo ngo abone kwinjira mu ikuzo rye?» 27Nuko ahera kuri Musa n’Abahanuzi bose, maze abasobanurira , ibimwerekeyeho bui mu Bitabo bitagatifu.
28Bageze hafi y’urusisiro bajyagamo, Yezu asa n’uwikomereza urugendo. 29Ariko bo baramwinginga bati «Gumana natwe kuko bugorobye, umunsi ukaba uciye ikibu.» Nuko arinjira kugira ngo agumane na bo. 30Igihe rero yari ku meza hamwe na bo afata umugati, ashimira Imana, arawumanyura, arawubahereza. 31Nuko amaso yabo arahumuka noneho baramumenya. Hanyuma agira atya arazimira ntibongera kumubona. 32Basigara babwirana bati «Mbega ukuntu imitima yacu yari yuzuye ibinezaneza igihe yatuganirizaga mu nzira, adusobanurin Ibyanditswe!» 33Ako kanya barahaguruka basubira i Yeruzalemu. Bahasanga ba cumi n’umwe bateranye bari kumwe na bagenzi babo bandi, 34bavuga bati «Ni koko! Nyagasani yazutse kandi yabonekeye Simoni!» 35Na bo rero babatekerereza uko byagenze mu nzira, n’uburyo bamumenye amanyura umugati.


text:
Nyuma y'igihe kigera ku byumweru bibiri hatangijwe ku mugaragaro irushanwa rya Miss Rwanda 2016 ndetse abakobwa bifuza guhatanira ikamba bagahabwa rugari yo kwiyandikisha, kuri uyu wa gatandatu mu Ntara y'Amajyaruguru nibwo hatorwa abazitabira iri rushanwa. (N.B: Ifoto yo hejuru ni iy'umwaka ushize)
Nyuma y'ibyumweru bibiri abakobwa bahawe amabwiriza n'uburyo bwo kwiyandikisha bwemewe kugeza ubu abategura igikorwa cya Miss Rwanda bamaze kubarura abakabakaba 100 (imibare yo ku mugoroba wo ku wa 07/01/2016 yagaragaje abakobwa 97).
Mu Ntara y'Amajyaruguru ari naho gutoranya abazitabira Miss Rwanda 2016 bihera kuri uyu wa Gatandatu tariki 09 Mutarama 2016, harabarurwa abakobwa 15 bamaze kwiyandikisha, aba ku munsi w'ejo nibo bazatoranywamo 5 bazahagararira iyi ntara bakazarizwa hamwe n'abaturutse mu ntara zose z'u Rwanda n'Umujyi wa Kigali bakaba 25 bose hamwe nyuma na none bagatoranywamo 15 bazajyanwa mu mwihererero (Boot Camp) uzitabirwa n'abazahatanira Miss Rwanda ntakuka.
Abari bahagarariye Intara y'Amajyarugu muri 2015 (Umwe yikuyemo arasimbuzwa)
Igikorwa cyo gutoranya 5 mu Ntara y'Amajyaruguru ku munsi w'ejo tariki ya 09 Mutarama kizabera kuri Virunga Hotel y'i Musanze gitangire saa munani z'umugoroba gusa abakobwa biyandikishije bo bazahagera saa sita zuzuye.
Kugeza ubu abakobwa bagera kuri 97 mu gihugu hose nibo bari bamaze kwiyandikisha ku mugoroba wo ku wa kane, abenshi ni abaturuka mu mujyi wa Kigali.
Mu Ntara y'Amajyaruguru harabarurwa abakobwa 15 bamaze kwiyandikisha, mu Ntara y'Amajyepfo harabarurwa abagera kuri 18, mu Ntara y'Iburasirazuba habaruwe abagera kuri 25, mu Ntara y'Iburengerazuba ari naho hagaragara umubare mucye w'abiyandikishije aho hamaze kubarurwa abakobwa 7, mu gihe mu mujyi wa Kigali hiyandikishije abakobwa 32 bikaba binakomeje.
Kundwa Doriane wari wegukanye ikamba rya Nyampinga w'u Rwanda 2015 yari yaturutse mu Ntara y'Amajyaruguru
Kuri uyu wa Gatandatu tariki 9 Mutarama 2016, hazatoranywa abakobwa 5 bahagarariye Intara y’Amajyaruguru, tariki 10 Mutarama 2016 hatoranywe abo mu Ntara y’Uburengerazuba, abo mu Majyepfo batoranywe tariki 16 Mutarama 2016, Mu Burasirazuba hatoranywe 5 ba mbere tariki 17 naho mu mujyi wa Kigali hazasorezwe ijonjora tariki 23 Mutarama 2016 bashaka 5 bahagarariye uyu mujyi.
Tariki 6 Gashyantare 2016, abakobwa 25 bazaba baratoranyijwe bazongera batoranywemo abakobwa 15 bazaba bahiga abandi, abo bakaba ari nabo bazahita bajyanwa mu mwiherero tariki 8 Gashyantare maze ibirori byo gutora Miss Rwanda 2016 bizasozwe tariki 27 Gashyantare 2016 hamenyekana uzambikwa iri kamba n’ibisonga bye.
Ibisabwa kugirango umukobwa yiyandikishe azabashe kuba umwe mu bahatanira ikamba rya Nyampinga w'u Rwanda 2016 harimo: Kuba ari umunyarwandakazi (Indangamuntu cg Pasiporo), Kuba afite imyaka hagati ya 18 na 24, Kuba yararangije amashuri yisumbuye, Kuba azi kuvuga neza Ikinyarwanda n'urundi rurimi hagati y'Icyongereza n'Igifaransa, Kuba afite uburebure guhera kuri 1,70 m, Kuba afite hagati y’ibiro 45 – 70 (kgs), Kuba atarigeze abyara, Kuba yiteguye kuguma mu Rwanda byibuze mu gihe cy’umwaka nyuma yo gutorwa nka Nyampinga, Ntagomba gushyingirwa cyangwa gushinga urugo mu gihe akiri Nyampinga, Kuba yiteguye guhagararira u Rwanda ahantu hose n’igihe cyose abisabwe cyangwa biri ngombwa; Kuba yiteguye gukurikiza no kubahiriza amahame yose n’amabwiriza agenga ba Nyampinga.


text:
Abaturage bo mu Murenge wa Ndego baturiye Ikiyaga cya Kibare mu Karere ka Kayonza, bahangayikishijwe n’imvura ihindura ikiziba amazi yacyo kandi ari yo bavoma.
Aba baturage bavuga ko ibi bishobora kuba bituruka ku isuri imanuka ku misozi ikajya mu mugezi w’Akagera nako kamara kuzura amazi yako akajya muri iki kiyaga.
Karekezi, umwe mu bavoma muri iki kiyaga atangaza ko ayo mazi bayavomaga ari urubogobogo nyamara kuri ubu bikaba bigaragara ko ajya kugira ibara ry’ikigina.
Yagize ati "muri ibi bihe by’imvura bishobora kuba Akagera ariko kaba karaje kagatuma iki kiyaga gihindana naho ubundi gihora ari amazi dede ntitwavuga ko ari meza bitewe n’uko aba adasukuye ariko ubundi aba ari amazi meza ku buryo wavuga uti umuntu yayanywa uretse ko aba adatetse cyangwa ngo ategurwe ariko ubundi aba ari amazi asa neza”.
Ubuyobozi bw’akarere ka Kayonza buvuga ko amazi meza ahagije akiri ikibazo muri aka karere aho bamwe mu baturage batuye umurenge wa Ndego bavoma amazi ku mavomo bapompa.
Mugabo John yabwiye iki kinyamakuru ko ayo mazi yo gupompa na yo ataboneka kuri bose hakaba hari abahitamo kuvoma ayo mazi y’ibiyaga harimo na Kibare kuko ari yo babona byoroshye.
Uyu muyobozi w’Akarere yagize ati, "dufite ikibazo cy’amazi abaturage bavoma mu biyaga kuko ariyo biborohera kubona ariko ku mafaranga pariki yinjiza hari ayo twahawe akazifashishwa mu gushyiraho za kano abaturage bazajya bavomaho.”
Mugabo asobanura ko hari umushinga witwa Lake Victoria Water and Sanitation urimo gukorwa uzatangirana n’umwaka wa 2015 utanga metero kibe 1200 z’amazi, ariko uko iminsi ishira ngo zikazajya zigenda ziyongera ngo akaba ari wo ushobora kuzakemura ikibazo cy’amazi muri aka karere.
Uretse aba baturage bavoma iki kiyaga n’abatuye umujyi wa Kayonza bafite za kano mu ngo ntibahwema gutaka ibura ry’amazi kuko ngo hari n’ubwo hashira iminsi myinshi nta mazi aje mu bitembo byabo kuko ku munsi bahabwa metero kibe 450 mu gihe ubundi ngo hakenewe 900.


text:
1. Kwizera kw’imfabusa
Ni ukumenya udashidikanya ko ubutumwa ari ukuri, ariko ntushyire mu bikorwa ibyo bukubwira. Ijambo ry’Imana riradusobanurira: Yakobo 2: 19-20, “Wizera yuko Imana ari imwe rukumbi. Ibyo ni byiza, ariko abadayimoni na bo barabyizera bagahinda imishyitsi. Wa muntu utagira umumaro we, ntuzi yuko kwizera kutagira imirimo ari impfabusa?
2) Kwizera guhesha agakiza
Ni ukwemera ubutumwa bwiza bwa Kristo, ukanashyira mu bikorwa ibyo bukubwira gukora. Umuntu ufite uko kwizera, Umwuka w’Imana uba uri muri we. Ni nawe umushoboza gushyira mu bikorwa ubutumwa bwiza yakiriye. Igikorwa cya mbere umuntu wizeye Kristo ahita akora ni ukwihana ibyaha. Uwo wamaze kwihana ibyaha kandi, ni nawe ibyanditswe byera bitubwira. Dore uko ijambo ry’Imana ribivuga: Yakobo 2:24, “Mubonye yuko umuntu atsindishirizwa n’imirimo, adatsindishirizwa no kwizera gusa.”
3) Kwizera gukora ibitangaza
Kwizera gukora ibitangaza ni mimwe mu mpano zitangwa n’Umwuka Wera. Ijambo ry’Imana riradusobanurira: 1 Abakolinto 12:8-9 “Umwe aheshwa ijambo ry’ubwenge n’Umwuka, undi agaheshwa n’uwo Mwuka ijambo ryo kumenya. Undi agaheshwa n’uwo Mwuka kwizera, undi agaheshwa n’uwo Mwuka impano yo gukiza indwara.”
Ijambo ry’Imana ritwereka ko Pawulo ari umwe mu bantu bari bafite impano yo kwizera: Ibyak. 13: 9-12, “Maze Sawuli, ari we Pawulo, yuzuye Umwuka Wera aramutumbira ati “Wa muntu we, wuzuye uburiganya n’ububi bwose, wa mwana wa Satani we, wa mwanzi w’ibyo gukiranuka byose we, ntuzarorera kugoreka inzira z’Umwami Imana zigororotse? Nuko dore ukuboko k’Umwami kuraguhannye, uraba impumyi utarora izuba, ubimarane iminsi.” Muri ako kanya igihu kiramugwira, n’umwijima ucura mu maso ye, arindagira akabakaba ashaka abo kumurandata. Uwo mutware abonye ibibaye arizera, atangarira kwigisha k’Umwami Yesu.
Umuntu agomba kuba afite nibura kwizera kwa kabiri (kwizera guhesha agakiza) kugira ngo abe yitwa umukristo. Naho kwizera kwa gatatu ni iyindi ntera umuntu aba ateye.
Evangelist Munyeshyaka Jean Paul


text:
Ese koko ubushake bw’Imana burasharira nk’uko bamwe babivuga?
Muri ubu buzima, kimwe mu bintu bigora abantu kandi umuntu avuze benshi ataba abeshye ni ukugendera mu bushake bw’Imana. Rimwe na rimwe ariko nanone hari abavuga ko kubumenya bigoye byibuze ngo babugenderemo. Hari n’ikindi gice cyemeza ko ubushake bw’Imana busharira bityo ibyiza utakwirirwa ubumenya, gusa iki gice cya nyuma ibyo kivuga kibishingira ku gushaka kwishyiriraho umurongo w’ubuzima.
Ese koko ubushake bw’Imana burasharira?
Umuntu ashobora gusubiza yego cyangwa oya bitewe n’uko ahagaze, umwanya arimo cyangwa indi mpamvu iyo ari yo yose. Ubusanzwe Imana ntiberaho kutubangamira ariko nanone muri twe haba hari kamere ebyiri kandi iyo umuntu ahaye umwanya munini niyo imukoresha.
Ijambo ry’Imana ryo ryerekana ko muri twe izo kamere zombi zitandukanye mu byo zifuza kudukoresha.
Bibiliya yerekana ko ibyo kamere yacu y’umubiri yifuza bitandukanye n’ibyo kamere y’umwuka w’Imana aba yifuza ko tugenderamo.
Ndavuga nti “Muyoborwe n’Umwuka”, kuko ari bwo mutazakora ibyo kamere irarikira, kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, ni cyo gituma ibyo mushaka gukora atari byo mukora. Abagalatiya 5:16-17
Aya magambo yerekana ko ubushake bw’Imana bushobora koko gusharirira imibiri yacu.
Mu buzima, imbere yacu hajya habaho imiryango itandukanye ifunguka tukabona uburyo runaka bwo gukoramo ibintu, ariko nk’abakristo iyo wifuza kugendera mu bushake bw’Imana hari ubwo wibaza uti ‘’ese iki kintu koko giturutse ku Mana?’’
Ibi biba cyane cyane iyo noneho habonetse inzira nyinshi zo gukoramo ikintu, aha kenshi ikiyobora umubare munini w’abatari bake ni amarangamutima yabo, ibyifuzo biherekejwe n’irari ry’ibifatika n’ibindi nk’ibyo. Aha rero niho umuntu ahita yibaza uko yamenya uburyo bwiza bwo kugendera mu bushake bw’Imana, byaramuka bidahuje nuko yabyibwiraga mu mutima we agahita yanzura ko ubushake bw’Imana busharira kandi koko aba ashaririwe.
Iyo dusenga kenshi harubwo twinginga Imana kutuyobora nayo ikaza rwose mu buzima bwacu, kandi iyo ije hari ubwo iba ishaka kwirukana ibintu bimwe na bimwe twishakiraga kubana nabyo kuko umubiri wacu ubinezererwa, Umwuka yabitubuza tukababara.
Niwibaze nk’umunsi Imana ibwira Aburahamu ngo nanjye gutamba umwana we, yamubonye mu za bukuru kandi ni umwe gusa. Umubiri ntiwabikwemerera keretse ufite imbaraga z’umwuka wera zikubashisha gukora ubushake bw’Imana udashidikanya.
Hari ubwo Umwuka akubwira ko ukwiye gusenga kandi wiyirije ubusa wenda igihe runaka, umubiri nawo ukakwereka ukuntu bigoye hamwe n’imirimo yose ufite, kuko gusenga wiyiriza ubusa binaniza umubiri ariko bikagaburira umuntu wacu w’imbere.
Hari n’ibindi byinshi umubiri uba wishakira ko wanyura iya bugufi ngo ubigereho ariko kuko Imana imenya iby’igihe kirekire ikabikubuza nabwo ukumva siyo yari amahitamo yawe. Ariko ikikwereka ko ari kamere y’umubiri yabyanze nuko iyo uri mu mwuka wumva ntacyo bigutwaye.
Mu magambo make ubushake bw’Imana ntibusharira, icyakora uko iyo turi iwacu mu mubiri tuba turi kure y’Imana bituma tubangamirwa n’umurongo Imana idushyiriraho. Dukwiye kujya dusaba Imana imbaraga zitubashisha kwemera kuyoborwa nayo kuko niyo izi aho itujyana kandi ni heza, ifite n’imbaraga zo kuhatugeza, amen.
Innocent@Agakiza.org


text:
Ibanga ryo kubaho utsinda icyaha!
Yesu ntiyapfuye gusa, yaranazutse, ntakiri mu mva. Uyu munsi ni umukiza kandi ni muzima, ariho. Afite ubutware bwose mu ijuru no mu isi. Afite ububasha bwo kurinda abe ngo badasitara, abasha kubarinda gutwarwa n’ububata bw’icyaha.Yuda 1:24
Ntabwo afite ubushobozi bwo gutanga agakiza gusa, ahubwo abasha no gukiza abegerezwa Imana na we, kuko ahoraho iteka ngo abasabire. Abaheburayo 7:25
Ijambo ry’Imana rivuga ko iyo atubatuye, tuba tubatuwe rwose kandi by’ukuri. Yohana 8:36
Kwakira Yesu, ni ukwizera icyo Imana yavuze mu ijambo ryayo kubijyanye n’Umwana wayo. Kwizera ko Yesu yazutse, kwizera ko ubu ariho, kwizera ko afite ububasha bwo kuturinda gusitara mu rugendo rugana mu ijuru, ukizera ko afite ubushobozi bwo kutubatura mu bubata bw’icyaha umunsi ku munsi, kandi ukizera ko ibi byose abishoboye, kuko yahawe ubutware muri byose.
Aha ni ho hari ibanga ryo kubaho ubuzima bunesha icyaha. Nituramuka tugeregeje kwirinda n’imbaraga zacu gusa, tuzisanga twananiwe. Ariko nitwemerera Yesu wapfuye akazuka ngo abe ari we uturinda isaha ku isaha, umunsi ku munsi, Yesu azaturinda kandi tuzahora tunesha.
Ni muri Yesu wabambwe dukura kubohorwa ku bugome bw’icyaha aho buva bukagera, tugahanagurwaho gukiranirwa kwacu, urubanza rw’ibyaha rukatuvaho. Ni muri Yesu wazutse dufite ubutsinzi ku mbaraga z’icyaha.
Bamwe bakira Yesu nk’uwishyizeho ibyaha byabo gusa ariko bagahita bamusiga aho bamwakiririye bakigira kure ye, bagaheranwa n’ibindi, bigatuma batabaho ubuzima bunesha icyaha.
Ariko hari abandi babimenye ko nyuma yo kwishyiraho ibyaha, akabizira agapfa yanazutse agahabwa ubutware ku bintu byose, niyo mpamvu umufashe gutya bakomezanya urugendo.
Kugira ngo tugire intangiriro nziza mu bukristo tugomba kwakira Yese nk’uwatwikorereye ibyaha tukababarirwa ariko kandi nanone nk’umucunguzi wacu utakiri mu mva, watubatuye mu bubata bw’icyaha, kandi ahora aturinda gusitara.
Ibi bizadufasha kubaho ubuzima bw’ubutsinzi ku cyaha kuko nubundi niwe utuneshereza muri byose, tumwikoreze urugendo rwacu rwose muri iyi nzira igana mu ijuru. Imana ineshereze abazirikana ko Yesu ari we muhuza wabo nayo gusa.


text:
Huye: N’ubwo gacaca zashojwe, abakoze jenoside bazakomeza gukurikiranwa
Ibi byavuzwe n’umuyobozi w’Akarere ka Huye, Kayiranga Muzuka Eugene, mu gihe cyo kwibuka no gushyingura mu cyubahiro abazize jenoside bo mu Murenge wa Mukura ho mu Karere ka Huye, kuwa 25 Kamena, 2012. Meya More...
Ruhango: inteko y’abaturage ifasha ubutabera guhosha amakimbirane
Ubuyobozi bw’umurenge wa Byimana mu karere ka Ruhango, buravuga ko inteka y’abaturage imaze gutanga umusaruro ushimishije mu gukemura amakimbirane abera mu ngo. Abaturage bari mu nteko y’abaturage Inteko More...
Ngororero: Inkiko gacaca zageze ku ntego yazo
Ku itariki 17 mu karere ka Ngororero habaye umuhango wo gusoza imirimo y’inkiko gacaca. Uwo muhango wabereye mu murenge wa kavumu witabiriwe n’abaturage b’ingeri zitandukanye waranzwe n’igikorwa More...
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Rwanda : Gatsibo bashoje Gacaca bashima imikorere yayo mu kunga abanyarwanda
Abaturage bo mu murenge wa Ngarama mu karere ka Gatsibo batangaza ko bishimira imikorere ya Gacaca kuko yabagejejeho ubumwe n’ubwiyunge bushingiye ku kuri kwagaragajwe na Gacaca. Abaturage b’umurenge More...
Nyamasheke: Guverineri Kabahizi yasuye akarere ka Nyamasheke mu rwego rwo gutangiza icyumweru cyahariwe inkiko gacaca
Mu rwego rwo gutangiza icyumweru cyahariwe inkiko gacaca kibanziriza gusoza ku mugaragaro inkiko gacaca ku rwego rw’igihugu, umuyobozi w’intara y’iburengerazuba Kabahizi Celestin yasuye umurenge More...


text:
Nyuma yo kubuza abacuruza utuntu mu ntoki n’abagore bikorera ubutaro bacuruza imbuto n’imboga, ubu hagezweho za kiyosike mu mugi wa Kigali. Ubu izo kiyosike zirasenywa umusubirizo. Umuyobozi w’umugi we, ubwo bamutakambiraga kuri radiyo y’igihugu, yongeyeho ko ahubwo agiye no gusenyera abafite amazu adafite ibyangombwa nk’aho yubatswe ubuyobozi bwaratejwe cyamunara.
Ibyo bisubizo birimo agasuzuguro byagaragaje ko abaturage badafite n’uwo batakambira. Umuyobozi w’umugi wa Kigali agera aho agereranya amazu y’abaturage n’ibyari.
Ibyo byose biriyongera ku karengane gakabije kari m’ukwimura abaturage hitwajwe itegeko ryo muri 1996, aho umuturage abona gusa kimwe cya gatatu cy’agaciro k’inzu ye, ubutaka ntibuhabwe agaciro.
Abari batuye mu nkengero z’umugi bari batunzwe no guhinga bagize kwamburwa uburenganzira bwo gutura aho bari batuye, banamburwa n’uburenganzira ku mirima yabo nta wundi murimo bahawe. Abari birukiye m’ukubumba amatafari n’amategura na bo babangamiwe no kubungabunga ibidukikije kubera ko ibiti bakoreshaga m’ugutwika byahagaritswe.
Indi ngaruka ni uko ingabo za Mutsindashyaka, ari zo local defense, ubu zihiga bukware abantu banyuranya n’amategeko y’umugi. Birirwa birukankana abantu hagati y’amamodoka y’umugi, uwaramutse nabi imodoka ikamukandagira cyangwa akagwa muri ruhurura. Iyo umwe muri bo afashwe, yaba ari umubyeyi cyangwa ari umukobwa, hari igihe akubitwa iz’akabwana.
Ikindi kigaragara ni uko ibyo byose, birimo no gufungira abantu amazu kuko atararangira, byajemo ruswa k’uburyo hitwazwa ibyo byemezo abantu bakaka na ruswa n’abujuje ibyangombwa.
Nta n’uwabura kuvuga ko m’ugusenya izo kiyosike wubaka izindi uzagurisha miliyoni 6 harimo ubujura bukabije. Ugira ngo ndamubeshya azashake abahanga m’ubwubatsi bamubwire niba koko ziriya kiyosike zifite kariya gaciro.
Ni byiza koko ko umugi wa Kigali usa neza ugahesha ishema u Rwanda. Ariko U Rwanda si imisozi. U Rwanda ni abaturage barutuye. Uzashyira imbere ubwiza bw’umugi abawutuye inzara igiye kubamara azaba ategura intambara. Si byiza ko ibyemezo bifatanwa ubuhubutsi. Bigomba kwigwaho kandi bigakorwa gahoro gahoro.


text:
Hakenewe imbaraga za buri wese kugira ngo abanyarwanda bigobotore ingoyi y’urwango
Abarokokeye Jenoside yakorewe Abatutsi muri Mata 1994 ku bitaro bya Rwinkwavu mu karere ka Kayonza, bavuga ko hakenewe imbaraga nyinshi kugira ngo abanyarwanda More...
Rwanda | Burera: Abayobozi barasabwa kongera imbaraga kugirango bakomeze bese imihigo
Minisitiri w’uburezi arasaba abayobozi b’akarere ka Burera kongera imbaraga mu byo bakora byose kugirango bakomeze bese imihigo. Dr.Vincent Biruta ubwo yasuraga akarere ka Burera tariki ya 11/05/2012 More...
Gakenke : « Ntibikwiye ko twibuka ku nshuro ya 18 hari abantu bakinyagirwa » -Umuyobozi w’Akarere
Mu nama yo gutegura icyunamo cyo kwibuka Jenoside yakorewe Abatutsi ku nshuro ya 18, abayobozi b’inzego z’ibanze basabwe kongera imbaraga mu kurangiza amacumbi y’ Abacitse ku icumi no gusana More...
Ruhango: 56’4% by’ingo zigize akarere ka Ruhango zugarijwe n’ubukene
Twagirumukiza Epimaque asaba abaturage gukorana imbaraga  Mu bushakashashatsi bwagaragajwe muri Gashyantare umwaka wa 2012, bwerekanye ko akarere ka Ruhango kaza mu turere tucyugarijwe n’ubukene. Ubu bushakashatsi More...
Gakenke : Abayobozi b’inzego z’ibanze barasabwa kongera ingufu mu kwishyuza mitiweli
Abayobozi b’inzego z’ibanze barasabwa kongera imbaraga mu kwishyuza amafaranga y’ubwisungane magirirane mu kwivuza buzwi nka mitiweli. Ibyo babisabwe mu nama yateranye kuri uyu wa gatanu tariki More...


text:
mar.
08
mars
2011
ISOMO RYA MBERE
Umuhanuzi Izayi (Iz 58, 1-9a)
Uhoraho avuze atya : 1«Shyira ejuru uhamagare ubutizigama, urangurure ijwi nk’iry’akarumbeti, umenyeshe umuryango wanjye ibicumuro byawo, n’inzu ya Yakobo amakosa yayo. 2Ni jye bashakashaka uko bukeye, bifuza kumenya inzira zanjye. Bameze nk’abantu bakurikiza ubutabera, ntibirengagize ubutungane bw’Imana yabo. Baransaba kubacira imanza zitabera, bishimira kubana n’lmana. 3Baravuga bati «Bitumariye iki gusiba niba utabibona, cyangwa se kwicisha bugufi niba utabimenya?» Ariko ku munsi wo gusiba ntibibabuza kwigira mu byanyu, no kugirira nabi abakozi banyu. 4Koko rero, ugusiba kwanyu kubyutsa impaka n’amahane, kandi mukirirwa mutimburana by’ubugome. Ntimusiba uko bikwiye, byatuma ijwi ryanyu ryumvikana mu ijuru! 5Icyo se cyaba ari cyo gisibo nshima, ku munsi umuntu yicishije bugufi? Byaba se ari ukugonda ijosi nk’urufunzo, cyangwa se kurambarara ku bigunira no mu ivu? Ibyo se ni byo wita igisibo, umunsi ushimisha Uhoraho?
6Igisibo kinshimisha ni iki ngiki: kudohora ingoyi z’akarengane, guhambura iminyururu y’uburetwa, kurekura abashikamirwaga, mbese muri make, gukuraho ibyashikamiraga muntu byose. 7Ikindi kandi, ni ugusangira umugati wawe n’umushonji, ugacumbikira abakene batagira aho bikinga, wabona uwambaye ubusa ukamwambika, ntiwirengagize umuvandimwe wawe! 8Bityo urumuri rwawe ruzarase nk’umuseke weya, n’igikomere cyawe kizasubirane bwangu. Ubutabera buzakugenda imbere, n’ikuzo ry’Uhoraho rigumane nawe. 9Bityo uzatakambe maze Uhoraho agusubize, nuhamagara avuge ati «Ndi hano.»
ZABURI (Zab 51 (50) , 3-4, 5-6a, 18-19)
Inyik/ Mana yanjye, ntuzirengagize umutima washegeshwe kandi wihana!
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Koko nemeye ibicumuro byanjye,
icyaha cyanjye kimpora imbere
Uwo nacumuyeho ni wowe wenyine,
maze ikibi wanga, mba ari cyo nkora!
igitambo cyanjye si cyo ushaka,
n’aho nagutura igitwikwa nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!
IBANGONDIRIMBO RIBANZIRIZA IVANJILI (Am 5, 14)
Uragasingizwa Kristu,
Wowe Buhanga buhoraho bw’Imana Nzima.
Uragasingizwa, Nyagasani.
Nimushake ikiri cyiza, ikibi mukireke kugira ngo mushohore
kubaho, maze Uhoraho azabane namwe.
Uragasingizwa Kristu,
wowe Buhanga buhoraho bw’Imana Nzima.
Uragasingizwa, Nyagasani.
IVANJILI
Matayo (Mt 9, 14-15)
Muri icyo gihe, 14abigishwa ba Yohani basanga Yezu, ni ko kumubaza bati «Ni iki gituma twebwe n’Abafarizayi dusiba kurya, naho abigishwa bawe ntibasibe?» 15Yezu arabasubiza ati «Birakwiye se ko abakwe bagira ishavu bakiri kumwe n’umukwe? Ariko hazaza igihe umukwe azabavanwamo, ni bwo bazasiba.»


text:
Rubavu: abayobozi bafitiye imyenda SACCO, bahawe igihe ntarengwa cyo kwishyura
Umuyobozi w’akarere ka Rubavu aganira n’abaturage ku iterambere ry’akarere Ubuyobozi bw’intara y’uburengerazuba bwahagurukiye abayobozi mu nzego z’ibanze na Sacco bagaragayeho kuba babihemu muri sacco aho bagiye bafata imyenda itandukanye mu murenge sacco ariko ntibasubize amafaranga bafashe. Ubwo twavuganaga n’umuyobozi w’intara y’uburengerazuba Jabo paul, avuga ko mu ntara ayobora Sacco zidafite ikibazo cyo gufunga kubera imyenda... Read More


text:
Nyaruguru: Batewe ipfunwe no gusubira inyuma mu mihigo
Ubuyobozi bw’akarere ka Nyaruguru buratangaza ko abakozi bose b’ako karere batewe ipunwe n’umwanya wa 17 akarere kabonye mu mihigo y’umwaka wa 214-2015, kqvuye ku mwanya wa 9.
Umuyobozi w’akarere ka Nyaruguru Habitegeko Francois ubwo yasinyanaga imihigo y’umwaka wa 2015-2016 n’imirenge ndetse n’abafatanyabikorwa kuri uyu wa 18 Kanama,yavuze ko kuba akarere karavuye ku mwanya wa 9 kakaza ku mwanya wa 17, bigaragaza ko byose bishoboka, kandi ko buri karere kose gakora gaharanira kuza mu myanya ya hafi.
Yagize ati:“Ngirango mwabonye ko byose bishoboka. Kuva ku mwanya wa 29 mu mihigo yabanje tukaza ku mwanya wa 9, hanyuma tukawuvaho tugasubira ku mwanya wa 17! Ubu dusubiye inyuma gato kugirango dusimbuke kurushahoâ€.
Uyu muyobozi kandi yavuze ko n’ubwo abayobozi bakora baharanira gusimbuka ngo bave ku mwanya bavuga ko utabashimishije, ngo bagomba kwibuka ko ari ugusimbuka basimbukanye n’abaturage babo.
“Ariko mwibuke ko tugomba gusimbuka dusimbukanye n’abaturage bacu, kuko nusimbuka ukabasiga uzagaruka inyuma kubareba cyangwa ugende ugiyeâ€.
Umuyobozi w’akarere kandi avuga ko umwanya bagize n’ubwo utabanejeje kuko ngo atariwo bari biteze, ngo byabahaye isomo ko bagomba gukora cyane kugirango ubutaha bazongere bagaruke mu myanya ya hafi.
Bamwe mu baturage baganiriye na Kigali Today nabo bavuga ko umwanya wa 17 utabashimishije kuko ngo atariwo bari biteze, gusa bakavuga ko byaberetse ko hari imbaraga bagomba kongera ku ruhare bagiraga mu ishyirwa mu bikorwa ry’imihigo.
“Yewe jye byarantunguye kuko nabonaga n’aba mbere twababa. Cyakora byanyeretse ko na nyina w’undi abyara umuhungu, tukaba tugiye gukora ibishoboka byose nk’abaturage tugaharanira kugaruka nibura mu myanya 10 ya mbere nk’aho twahoze‖ umwe mu baturage.
Mu mihigo y’umwaka wa 2012-2013, akarere ka Nyaruguru kari kabaye aka 29.Mu mwaka ukurikiyeho kavuye kuri uwo mwanya kaba aka 9, none ubu kabaye aka 17.


text:
Itangazo iyo komisiyo yashyize ahagaragara ryashyizweho umukono n’Umunyamabanga Nshingwabikorwa wayo wungirije, Mukarurangwa Immaculée, riragaragaza ko iyo lisiti izatangira kuvugururwa guhera tariki ya 14 kugeza ku ya 30 Ugushyingo 2016, bikazakorerwa mu tugari no mu midugudu yose.
Abanyarwanda bujuje ibisabwa kandi bagejeje igihe cyo gutora barasabwa kwihutira kwikosoza kuri lisiti y’itora mu tugari n’imidugudu batuyemo kugira ngo bazashobore kwitabira ayo matora no kugira ngo azabe mu mucyo no mu bwisanzure.
Iyi komisiyo kansi irasaba abanditse kuri lisiti y’itora y’Umudugudu batagituyemo kandi batazatoreramo, kwiyandikisha ku y’umudugudu bimukiyemo.
By’umwihariko, abanyeshuri biga mu mashuri makuru na za kaminuza, barasabwa kwiyandikisha kuri lisiti y’itora y’umudugudu bateganya kuzatoreramo mu gihe cy’itora, hifashishijwe umugereka wabugenewe.
Naho ku bijyanye n’abiga mu mashuri yisumbuye ubu bari mu biruhuko, biyandikisha kuri lisiti y’umudugudu batuyemo kuko ari na ho bazatorera.
Amatora ya Perezida wa Repubulika ateganyijwe azaba ari aya gatatu azaba abaye nyuma ya Jenoside yakorewe Abatutsi mu 1994, kuko aheruka muri 2003 no muri 2010, yose akaba yaragiye atsindwa n’umukandida watanzwe n’Umuryango FPR Inkotanyi Paul Kagame.
Ayo matora yitabirwa n’abakandida batanzwe n’imitwe yemewe ya politiki mu Rwanda, n’abakandida ku giti cyabo bujuje ibisabwa. Amategeko agena ko uwujuje imyaka 18 akaba ari inyangamugayo, ari we wemererwa gutora.


text:
Impamvu ituma amafaranga 100 leta yemeye gutanga mu kunganira gahunda yo gufata ifunguro ku ishuri kuri buri munyeshuri, ataratangwa kugeza ubu ikomeje guteza urujijo mu Ntara y’Uburasirazuba.
Abayobozi b’ibigo by’amashuri bemeza ko bahora baka uturere aya mafaranga yo kunganira gahunda yo kugaburira abana ku ishuri, ariko ntibayahabwe, nk’uko byagaragajwe mu nama y’uburezi y’Intara y’Uburasirazuba iherutse kubera i Rwamagana.
Mu biganiro byahuje abashinzwe uburezi mu Ntara y’Uburasirazuba bari kumwe n’abayobozi bungirije b’uturere twose tw’iburasirazuba bashinzwe imibereho myiza, Intara hamwe n’abayobozi b’ikigo cy’igihugu gishinzwe uburezi REB, bagarutse kuri iki kibazo.
Umuyobozi wungirije muri REB Rutari Gerard, ku kibazo cy’amafaranga 100 leta yemeye kuzatangira abana bafite ababyeyi batishoboye kugira ngo bunganirwe ku kubona ifunguro rya saa sita bafatira ku ishuri, yagaragaje ko nta raporo n’imwe babonye iva mu turere ivuga ko ayo mafaranga batayabahaye.
Yagize ati:“Biravungwa ariko nta na hamwe akarere kigeze gatanga raporo ivuga ko batayabahaye, bayabimye, kugira ngo bagire icyo bakora ni icyo gusa nta kindi.
Niba byaravuzwe bifite aho byavugiwe n’uburyo byagombaga gukorwa, ni muri Minisiteri y’imari na Minisiteri y’uburezi, niba ba nyiri igikorwa bagombaga kwakira ayo mafaranga agomba kujya mu yandi mashuri niba bitarakozwe, niba bataragiye kuyasaba, mwagombaga kubaza uwatanze icyo gitekerezo, ubwo ni Minisiteri y’uburezi.Akarere nigasabe kabwire Minisiteri ko basabye amafaranga ntibayabaha.”
Bamwe mu bayobozi b’amashuri ndetse n’abayobozi b’uturere, bashimangiye ko aya mafaranga bayemerewe mu magambo gusa, ariko ntawe bayahaye.
Umwe mu bayobozi b’amashuri, yagize ati:“Hari amafaranga twemerewe ariko ntiturayabona kandi aya mafaranga yari ayo kudufasha mu kubonera abana ifunguro ku ishuri, twarabivuze mu karere nabo batubwira ko nta mafaranga barabona.”
Muri iyi nama nta muyobozi wungirije w’akarere n’umwe wemeje ko bandikiye Minisiteri y’uburezi ayimenyesha ko basabye amafaranga bakayabima.
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Intore z’Impesha kurama zo mu karere ka Bugesera zahawe umukoro wo gukuraho burundu icyasha cyakunze kwambikwa urwego rw’Ubuvuzi, aho uru rwego rwakunze kuvugwamo cyane kudatanga neza Serivisi ndetse no kurangarana ababagana.
kimwe mu byo kandi izi ntore zatashye ziyemeje harimo ko zigiye gukora uko zishoboye binyuze mu bukangurambaga no kwegera abaturage zikabaganiriza zikagabanya zimwe mu ndwara bikunze kugaragara ko abaturage bazirwara ahanini bitewe n’ubumenyi bucye bwo kwirinda izo(...)
Intore z’Impesha kurama zo mu karere ka Bugesera zahawe umukoro wo gukuraho burundu icyasha cyakunze kwambikwa urwego rw’Ubuvuzi, aho uru rwego rwakunze kuvugwamo cyane kudatanga neza Serivisi ndetse no kurangarana ababagana.
kimwe mu byo kandi izi ntore zatashye ziyemeje harimo ko zigiye gukora uko zishoboye binyuze mu bukangurambaga no kwegera abaturage zikabaganiriza zikagabanya zimwe mu ndwara bikunze kugaragara ko abaturage bazirwara ahanini bitewe n’ubumenyi bucye bwo kwirinda izo ndwara zitarabageraho.
Ibi izi ntore z’Impeshakurama mu karere ka Bugesera zabyiyemeje kuri uyu wa 24 Ukuboza 2016 I Nyamata ubwo hasozwaga itorero ryari rimaze igihe kingana n’icyumweru
Intore zisaga 152, zikubiyemo abakora mu buganga ndetse n’abandi bose bashinzwe ubuvuzi mu karere ka Bugesera zasoje Itorero ry’Impesha kurama icyiciro cyambere mu mpera z’icyumweru gishize aho izi ntore zatahanye imwe mu mihigo izabafasha gukemura bimwe bu bibazo byakunze kurangwa muri uru rwego rw’Ubuvuzi.
Bamwe mu batojwe bahamirije MUHABURA.rw ko bungukiye byinshi muri iri torero ndetse bahamya ko imyitwarire yabo igiye guhinduka nabo bagatangira kuvugwa mu ndashyikirwa cyane cyane mu gutanga Serivisi nziza kandi zinyura ababagana.
Gusa ku rundi ruhande aba batojwe bavuga ko n’Ubwo uru rwego babarizwamo rw’ubuvuzi rwakunze kurangwa no kudatanga serivisi zinogeye aba bagana ahanini byaterwaga n’ikibazo cyo kubura amahugurwa nk’aya ikindi kandi ngo usanga ikibazo cy’umubare mukeye w’abaganga nawo ubigiramo uruhane kandi ngo n’ibikoresho byifashishwa mu kazi kabo ka buri munsi ngo biracyari bikeya.
Ku kibazo kijyanye na Serivisi mbi zakunze kuvugwa muri uru rwego rw’Ubuvuzi, Dogiteri Alfred RUTAGENDWA,Umuyobozi w’Ibitaro bya Nyamatandetse akaba ari nawe wari uhagarariye iri torero yabwiye MUHABURA.rw ko biteze umusaruro uhagije muri iri izi ntore zahuguwe cyane ko n’amahugurwa bahawe yari yiganjemo kubigisha indangagaciro zikwiye kubaranga haba mu kazi no mubuzima busanzwe
Dr Alfred ati “Ubundi ntiyo mpamvu habaho itorero ni ukugira ngo abantu bahugurwe bibutswe indangagaciro ziba zigomba kubaranga haba mu kazi ndetse no mu buzima busanzwe, rero nta gushidikanya ko n’Izi mpeshakurama zahuguwe icyumweru cyose zigiye kwitwara neza kurushaho”
Dr Alfred Akomeza avuga kandi ko na nyuma yo kuva muri iri torero bazakomeza gukurikirana bakareba niba koko imihigo bahigiye muri iri torero yeshejwe
Ati “Ikindi kandi hano twagize umwanya wo guhiga imihigo ijyanye n’ibyo tuzageraho ariko ahanini bigendeye ku mpanuro twabahaye, urumva rero ko n’imihigo aba bavuzi bahize ni iyacu, ubwo rero hazabaho kuyigenzura kugira ngo natwe urwego rw’ubuvuzi rubashe kuba indashyikirwa ahanini iri torero navuga ko arizo mpanuro zisigiye abahuguwe”
Izi ntore z’Impesha kurama kandi zahawe impanuro zo kugenda zikanoza imikorere harimo kwegera abaturaga bakabagira inama ndetse bakanabigisha uburyo bashobora kwirinda indwara batarazandura
Itorero ry’Impesha kurama rihuriyermo abakora buvuzi hano mu Rwanda hose rayatangijwe ku mugaragaro ku wa 19 Ukuboza 2016, ribera mu Turere twose t’Igihugu, rikaba ryarasojwe ku wa 23 Ukuboza 2016, Biteganijwe ko hari ibindi byiciro bibiri bizatozwa mu mwaka utaha wa 2017
Yanditswe na Akayezu Jean de Dieu/MUHABURA.rw
I simply desired to thank you very much all over again.
I am not sure the things that I could possibly have accomplished in the absence
of those basics documented by you concerning this theme.
Previously it was the alarming dilemma in my circumstances,
nevertheless finding out this specialized approach you processed it
took me to cry with joy. Extremely thankful for your guidance as well as have high hopes you comprehend what a powerful job you have been carrying out teaching men and women by
way of your websites. I know that you haven’t
come across any of us.
Also visit my web-site: seaside residences siglap by frasers


text:
Rwanda | Nyamagabe: Umuganda wo muri uku kwezi wabyajwe umusaruro hirya no hino mu mirenge.
Umuganda usoza ukwezi k’ugushyingo wabaye kuri uyu wa gatandatu tariki ya 24/11/2012 mu karere ka Nyamagabe wakozwemo ibikorwa byinshi bigamije gufata neza ubutaka, kuzamura imibereho myiza y’abaturage ndetse no kunoza imibanire n’abandi.
Abaturage bo mu murenge wa Gatare bakoze umuganda wibanze ku bikorwa byo kubaka icumbi ry’abarimu, gusibura imihanda aho isuri yari yarayifunze ndetse hanakorwa amatora yo kuzuza inzego z’ibanze zari zituzuye mu midugudu, mu kagali ndetse n’abunzi.
Nk’uko umunyamabanga nshingwabikorwa w’umurenge wa Gatare, Nkunzi R. Celestin abitangaza, ngo mu rwego rwo kwitegura isabukuru y’imyaka 25 Umuryango FPR-Inkotanyi umaze ubayeho, habereye ibirori byo kuwizihiza mu tugari twose, bisozwa n’igikorwa cyo kuremera abatishoboye bafite ikibazo cy’imirire mibi mu ngo zabo borozwa inka. Mu murenge wose hakaba haratanzwe inka 38 n’ingurube 4.
Mu murenge wa Nkomane umuganda usoza ukwezi wakorewe mu kagari ka Bitandara, mu mudugudu wa Buhanzi aho abaturage bifatanyije n’Ubuyobozi bw’umurenge ndetse n’ingabo z’Igihugu bateye ibiti ibihumbi 17 bivangwa n’imyaka mu rwego rwo kurwanya isuri, iki gikorwa kikaba kizaikomeza kuko umurenge ufite ibiti bisaga ibihumbi 700 bizaterwa mu mirima, usibye iby’imbuto bingana n’ibihumbi 30.
Nyuma y’uyu muganda kandi abaturage bahawe ibiganiro ku ihohoterwa rishingiye ku gitsina, ingaruka zaryo n’amategeko ahana iki cyaha, ndetse banaganirizwa ku mutekano w’igihugu no hanze yacyo nk’uko umunyamabanga nshingwabikorwa w’umurenge wa NKOMANE, Nyandwi Eliezer abitangaza.
Abaturage bahawe umwanya wo gutanga ibitekerezo kandi bemerako nta mwanzi ushobora kubinjiramo kuko amarondo bagiye kuyitaho ndetse no kuzuza ikayi y’abinjira n’abasohoka.
Mu murenge wa Mbazi kandi uyu muganda wahariwe kurwanya isuri hakaba haratewe ingemwe za kawa zigera ku 2800, hakaba haranatangirijwe iminsi 16 yo kurwanya ihohoterwa mu Karere ka Nyamagabe.
Mu ijambo yagejeje ku baturage bari aho nyuma y’umuganda, Mugisha Philbert, Umuyobozi w’Akarere ka Nyamagabe yabasabye gufata neza ubutaka bwabo barwanya isuri ku misozi ndetse banatera ibiti binyuranye kugira ngo bifate ubutaka.


text:
Ubuhamya: Nakiriye Yesu ndi intagondwa y’ Umuyisilamu nari maze kwica abantu 223
Umusore w’ umusirikare wumu Isiramu yahuye na Yesu uwo munsi atahana agakiza
Ubuzima bwe bwahindutse neza neza ubwo umunsi umwe, yumvaga umumisiyoneri mu muhanda, arimo kuvuga ko Yesu ashobora gukuraho umutima uducira urubanza, ubundi agahanagura amaraso yose yuzuye ku biganza by’abantu bamwe. Iryo jambo ryaragiye rimucumita mu mutima cyane, riramushenjagura, ari nabyo byaje gutuma ahita ashyira intwaro hasi.
Uyu musore akaba yaragize ati :” Ubuzima bwanjye ndetse n’ubw’abandi nta gaciro na gacye bwari bufite, kuko navuga ko ntacyo bwari bumaze” Uko niko uyu musore witwa Zachariah Anani yavuze. Kuva ubwo kandi yahise aba Umuyobozi wa Ministere y’Ivugabutumwa yitwa : “ Evangelism Millions to Millions Ministries International", Mu Kinyarwanda twavuga ko ari : “ Ministeri Mpuzamahanga y’Ivugabutumwa ku bantu amamiriyoni n’amamiriyoni!!
Umuryango w’uyu musore, wari uw’abasilamu b’abasunite, bakaba barifuzaga ko uyu mwana wabo yazaba Imamu, ni ukuvuga umuyobozi w’Abasiramu uyobora amasengesho (nk’uko twavuga Pasitoro mu bakristo) nk’uko mu muco wabo byari byarategetswe n’ umukurambere wabo ko muri uwo muryango bagomba kujya batozwa kuba abayobozi b’idini.
Kubera iyo mpamvu rero Zachariah Anani yatangiye kujya afata amasomo ya Korowani mu ishuri ry’abasilamu. Ku myaka 13, nibwo yaje no gutangira guhabwa imyitozo ya Gisirikare kuko nyuma abamwigishaga baje kwifuza ko yazaba umusirikare ( Ibi ku babyeyi be byagombaga kubatera akanyamuneza kuko mu mico ya Kisiramu, umusirikare uguye ku rugamba bemera ko ahita ajya mu ijuru nta kindi kintu agombye gusabwa gukora).
Ikindi ni uko iyo uwo muryango ufite umwana mu ngabo uwo mwanya uhita uhabwa icyubahiro kidasanzwe, ndetse ukarindirwa umutekano mu buryo budasanzwe.
Ubwo yari amaze kurangiza kwiga ayo masomo ya gisirikare, icyo gihe ni nabwo Anani yahise afatanya n’ intagondwa z’Abasilamu gutangiza urugamba mu mugi wa Beyrouth batewe inkunga n’Umuryango Uharanira kubohoza Palestine (Organisation de Libération de la Palestine.
Nyuma y’igihe gito, uriya mutwe hamwe n’iyindi mito cyane yahise yivanga muri Hezbolla, Hamas ndetse n’utudi dutsinda duto tw’abarwana intambara ntagatifu bita “ Jihadi”. Iyo mitwe yose ikaba ihuriye ku izina rimwe rya ” Les Jihadistes”.
Nk’uko uyu musore Anani abyivugira yagize ati :” Njyewe ubwanjye, naratojwe bihagije, mpabwa ibikoresho, ubundi noherezwa kujya kwica “ abakristu n’abayahudi “, ariko kandi birumvikana abo bose nkabica ntanasize inyuma by’umwihariko :” Abanyamerika”.
Uko nicaga umuntu w’umukristo cyangwa w’umuyahudi, nabimenyeshaga abayobozi banjye ari nabo baduhaye iyo misiyo, ubundi bakansaba kubereka umurambow’uwo nishe, ibyo kandi byanemezwaga n’abandi basirikare babiri, bamara kwemeza ko koko abo bantu ari njye wabishe ubundi bamara kubyemeza, uwo mwanya uwo wishe umukristu agahita yongererwa inota muri dosiye ye, bityo ku mirimo yakoze bamara kubona agize amanota menshi akaba ashobora kuzazamurwa mu ntera.
Ubwo nari maze kugeza ku manota 223 ( birumvikana ko nari maze kwica abakristu n’abayahudi 223) , kuri njye wari umuhigo w’ubudashyikirwa, numvaga ko igisigaye ari ukwipfira nkigira mu ijuru, kandi numvaga ko gupfa kwanjye byagombaga kubaho mfite hagati y’imyaka 18 na 19.
Umunsi umwe ubwo nari gutembera mu duhanda twa Beyrouth,, naje guhura n’umu misiyoneri wakoraga igikorwa cyo kuvuga ubutumwa bwo gushishikariza abantu gukizwa, bavugira ubutumwa mu muhanda. Ubwo nari ngiye kumunyuraho gusa, ayo amagambo yavugaga ataza kumbuza amahoro ngo ninyumva numve arakomeye, ubundi ntiyari kunshobora na busa.
Icyo gihe yateraga hejuru ati :” Yesu Kristo ashobora kuguha ubuzima bushya, akaguha icyizere, akaguha n’agakiza ku buntu. Ubwo nyine namaze kumva ibyo, bituma mpagarara, ngirango muhate ibibazo bijyanye n’izo nyigisho ze zidasobanutse.”
Ntibyatinze, kuko nyuma naje kwisanga nabaye inshuti n’uriya mu misiyoneri, ndetse njya no kumusura. Ngezeyo naje kuhasanga Bibiriya, akaba ari nabwo bwa mbere nari nyibonye n’amaso yanjye.Ubwo uriya mu misiyoneri, afungura Ibyanditswe ahantu havuga uko Yesu yavuze ati :” Mwese abarushye n’abaremerewe, nimuze munsange ndabaruhura” (Matayo 11,28).
Benedata, ayo magambo uko yayasomaga, sinamenye uko yaje yinjira mu mutima wanjye, aracengera, agera no mu misokoro imbere!! Ubwo nibwo nahise mfukama nemera ko Yesu aza agatura muri njye. Mu by’ukuri, uko kwemera kwakira Yesu byabaye intangiriro z’impinduka zikomeye mu buzima bwanjye.
Icya mbere nababwira, ni uko aribwo bwa mbere nahise ngira umunezero uturutse mu kwemerera Kristo agatura muri njye.Sinigeze mpisha ukwemera kwanjye, kuko bwacyeye njya kubimenyesha ababyeyi banjye ndetse n’abandi bose twari tuziranye. Birumvikana uwabyumvaga wese ntiyabashaga kubyemera no kubyakira ko byashoboka.
Reka rero iyo nkuru izagere ku bayobozi banjye bari i Beyrouth, Yoyoyoyoyoy, umuriro waragurumanye, bahita batangira kunshinja ibyaha by’ubugambanyi, no kuba icyitso cy’umwanzi. Mu by’ukuri iki cyaha banshinjaga cyari gikomeye kuko bavugaga ko narenze ku mahame ngatatira ubwisiramu, kandi ayo mahame yaravugaga neza ko :” Umuntu wese uzinjira mu rindi dini yarigeze kuba Umwisiramu cyangwa nyuma akagira iyindi myizerere itandukanye n’ubwisiramu, ko azahanishwa igihano cy’urupfu ( " Quiconque embrasse toute autre religion sera puni de mort" ) .
“ Bavandimwe, byari bikomeye, kuko ku munsi wo kunshira urubanza nagombaga kurucirwa ndi mu musigiti uri hafi y’iwacu. Ibyo koko niko byagenze, kuko najyanywe muri uwo musigiti. Icyo gihe nahawe gusa iminsi itatu yo gutekereza ngafata umwanzuro wo kwihakana iyo myizerere nari nadukanye, nkagaruka mu idini ya Papa na Mama, bakantera icyuhagiro nkongera nkaba umusilamu. Naba mbyanze kandi, nkicwa nkava ku isi y’ababaho.
Nyuma y’iyo minsi itatu rero nari mpawe ikarangira nta gisubizo ntanze na gito, Papa yaje kwakira abashyitsi iwacu mu rugo bari baje kuharara. Abo rero bari abagabo bo mu bwoko bw’aba Kurdes bari boherejwe kuza kunyica.
Benedata, abo bagabo ubwo bari mu rugo, bagerageje inshuro 18 zose kugirango banyice ariko Imana ntiyabikunda kuko burya ubuzima bw’ubuntu bufitwe n’Imana mu biganza byayo itagutanze ntawabasha kukwica.Ibi na Papa akaba yarabihamyaga kuko yivugiraga ko ikintu cya nyuma ashobora gukora kugirango abashe kuzabana n’Imana, kwari ukuntanga ngapfa (Ngo kuko nari nayihakanye ubusilamu ngahinduka :” Umukafiri “. Akaba yaribwiraga rero ko kuntanga ngapfa yari kumubera imwe mu nzira y’ubusamo yashoboraha kumwegereza Imana no gutuma izamukingurira amarembo y’ijuru.
Mu byo bagerageje kugirango bankure ku isi rero, naja kugenda izo mfu nzisimbuka mu buryo nanjye ntabashaga kumenya, kuko bacukuraga icyobo nza kugwamo , Imana yamaze guca icyanzu.Muri izo nkaba nibuka ahantu Imana yantabaye neza neza bantegeye muri utwo duhanda twa Beyrouth ariko Imana ikanshisha mu yindi nzira nkabona bukeye kabiri.
Ubusanzwe mu mico ya Kisiramu, mu kunyica nta rundi rupfu nari gupfa uretse kunkata umuhogo, bakaba rero batari kundasa cyangwa se kundoga, nyamara nyuma yo kubona ko no kunkerera ijosi byanze, banagerageje kundoga no kundasa, ariko byose Imana ikagenda ibihindura ubusa.
Umunsi umwe rero babigezeho, banta ku nzira ndi umurambo, ariko nyuma abagiraneza banjyana kwa muganga ndi intere yenda gushiramo umwuka, ndetse bigera n’aho abaganga batangaza ko namaze kunogoka! Nyamara Imana yari itaratangaza urwo rupfu rwanjye. Nyamara n’ubwo abo baganga nta kimenyetso na kimwe babonaga cyatuma bemeza ko nkirimo akuka, umuganga umwe yumvaga umutima we ukomeza kumuhata ko yagumya kunkomanga ngo ankangure!!!
Ku bw’igitangaza cy’Imana, naje kongera ngarura akuka, ubwo mba mbayeho!!Halleluya!!! Imana ishimwe!!! Ibi njye mbifata nk’aho Umwami wanjye yari atarashaka ko musanga, bityo yanga ko ubugingo bwanjye mbushyira mu biganza bye, ngo maze nitahire mu Murwa wera w’Amahoro.Benedata, iyo ikiganza cy’Imana kiri kuri wowe, n’aho bakwica ntupfa pee!!”
Nyuma y’uko amaze gutora agatege aho mu bitaro, Anani yahise ahungira muri Liban, aho yageze akomeza kuba umutangabuhamya w’umwizerwa muri Yesu Kristo. Ubuhamya bwe bwari bufite imbaraga nyinshi. Nyuma Anani yaje gushinga umuryango witwa uw’Ivugabutumwa ryigisha Amamiriyoni n’amamiriyoni (Ministère d’Evangélisation Millions to Millions).
Nyuma y’ibi, umukozi w’Imana witwa Mansa Musa yaje kumuhimba akazina ka “ Pawulo w’ibihe bya none”. Anani avuga ashize amanga agahamya ukwemera kwe, akaba yarazengurutse muri Leta Zunze Ubumwe z’Amerika na Kanada avuga ubutumwa, akaba kandi yaratangaga amahugurwa anyuranye agamije kubwiriza abasilamu no kubereka inzira nziza igana Imana ariyo ya Yesu Kristo n’umusaraba we.
Uyu mugabo ibi bikorwa yakoraga byatumaga barushaho kumugirira umujinya mwinshi, ndetse bagiye bamugabaho ibitero inshuro nyinshi. Umunsi umwe ubwo yari muri USA, imodoka ye barayiteze barayitwika ubwo yari muri Leta ya MICHIGAN. Ibi byose kandi, abasilamu babikoraga bari kuvuga ko bari kurwanira ishyaka Imana yabo Allah.
Uyu musirikare ushaje, ariko wahindutse umusirikare wa KRISTO yakomeje gukora umurimo w’umwami yiringiye uburinzi bw’Imana isumba byose, akayikorera nta mususu, Umwami Imana ikomeza kumwagura mu buzima bwe.
Mu mvugo yuzuye umubabaro, Anani yagize ati :” Iyo nsubije amaso inyuma, nkareba ubuzima nabayemo, bituma nicwa n’intimba, nkababazwa cyane n’ibyo bantegekaga gukora nkiri umwana, bambeshya ko aribwo nzugururirwa imiryango y’ijuru ngo kuko nishe abantu benshi.” Kuri ubu ariko muri Kristo, nabaye icyaremwe gishya, namishagiweho amaraso y’umwana w’intama kandi ntwikirijwe ubuntu bwe n’agakiza ke!! Izina ry’Imana nirihimbazwe!!! “
Mene soZachariah Anani
Iyi nkuru yateguwe na Mark Ellis


text:
Ukwiye kwiga gutsinda ibitekerezo bibi.
‘’Erega nzi ibyo nibwira nzabagirira! Ni amahoro si bibi, kugira ngo mbareme umutima w’ibyo muzabona hanyuma. Niko Uwiteka avuga.’’ Yeremiya 29 :11
Nakuriye ahantu hari icyuka kibi, harangwamo abasinzi, induru, ubwoba, akarengane, hagati y’abantu bihebye. Nari narafashe umuco wo kutagira icyiza ntega ku buzima, uretse gutenguhwa. Nahoraga nibaza nti : Ni ikihe cyago kindi kigiye kungwira ?’’
Igihe Imana yampamagariraga kuyikorera, ntabwo nahise nkira ako kanya. Nyuma yo gukura nibwo naje gusobanukirwa ko nabagaho ntekereza ibibi gusa.
Umusi umwe, Imana inganiriza kuri icyo kibazo. Inyereka ko nahoraga niteze ibintu bibi gusa, kandi ko Yo Inyipfuriza byiza. Yeremiya 29 :11 ntabwo havuga ko Imana idufitiye imigambi mibi, ahubwo ari imigambi myiza, kandi ko ishaka kuduha ejo hazaza harimo ibyiringiro. Imana yifuzaga ko mvuga nti : Hari ibyiza bigiye kumbaho .‘’
Imana ntabwo idukoreramo mugihe tugifite imyitwarire yo kwibabarira, ubunebwe, kudakora, cyangwa gutekereza ko byose aritwe biturukaho. Imana ikorana n’ukwizera kwacu ! Ariko mbere yo kwizera, tugomba kuzura ibyiringiro. Ibyiringiro ni ugutegereza kwiza. Kwiringira, ni kwemera ko imbere hari ibyiza, ukizera ko bizagenda neza, uko byaba bimeze kose.
Mu gihe mwatengushwe cyangwa mubabaye, ibyiringiro bibatera kunamura umutwe mukatura mwizeye muti :’’Mwami, ndagushima kandi ndizera ko hari icyo urimo gukora kubyo ndi kunyuramo. Kwizera kwanjye n’ibyiringiro byanjye biri muri Wowe.’’
Kwiringira ni ukwiyemeza kandi ukora. Imana ishaka ko tubatwa n’ibyiringiro, tuzi ko ishobora guhindura ibigomba guhinduka, ko dushobora gukora icyo Ishaka ko dukora kandi ko byose bishoboka turi kumwe nayo. Ni dukomera mu byiringiro, ntabwo tuzigera tuneshwa. Tuzahora tunesha mu buzima, uko byamera kose.
Igihe Imana yampamagara ngo nyikorere, ntabwo byose byahise bimera neza. Byagombye imyaka yo kwitegura no gukora kugirango twubake umurimo uyu musi ugera kw’isi yose. Muri iyo myaka, nageragejwe kenshi kuba nahagarika umurimo. Ariko na nubu ndacyakora. Ni mutarwa isari, namwe muzanesha.
Icyemezo cy’uyu musi
Mwiyemeze gukora icyo Imana ishaka ko mukora kandi mwange kubaho mwihebye. Musabe Imana ibuzuze ibyiringiro, maze mwature mwizeye muti : “Nzagirirwa neza. "
Joyce Meyer


text:
Duhe Imana Umwanya wa mbere (mwiza) mu munsi wacu
"Nuko mu museke arabyuka , arasohoka ajya mu butayu asengerayo". Mariko 1:35
Umwanya mu marana n’Imana ni umwanya ukomeye cyane w’umunsi. Niyo mpamvu guhitamo isaha n’ahantu ho gusengera ari ibintu by’ingenzi cyane. Niyo mpamvu kugira gahunda ihoraho idahindagurika ari ingenzi cyane.
Muze imbere yayo buri munsi ku isaha imwe. Mu ijambo ry’Imana muri Mariko 1:35 haratubwira ngo: "Mu museke, arabyuka arasohoka ajya mu butayu gusengarayo".
Ntabwo ari uko Yesu yabyukaga kare ajya gusenga nawe ariko ukwiye kubigenza. Ikingenzi ni uguha Imana umwanya mwiza, umwanya utananiwe. Kuri bamwe ni mu gitondo bakibyuka bahita bihutira gusenga. Abandi ntibasenga Imana mbere ya sa tanu za mu gitondo! Ariko baba bakiri mu bikorwa byinshi kugera sa sita z’ijoro.
Ikingenzi ni uguha Imana umwanya mwiza, no muri gahunda zanyu nkuko mu bikora muri gahunda z’indi.
Tangira gahoro gahoro.
Niba utaragira igihe cyawe wenyine n’Imana, tangirira ku minota 5 ku munsi. Ugenda uyongera gahoro gahoro. Nuhita utangira ku gihe kini nk’isaha nuzacika intege vuga ibyiza ni ugutangira gahoro gahoro ukagenda wongera iminota. Intego yawe yakagombye kuba kutaba imbere y’Imana iminota iri munsi ya 15 ku munsi. Ninde utagira iminota 15 ku munsi?
Shaka ahantu hadasanzwe ho guhurira n’Imana. Yesu yari afite ahantu hadasanzwe yakundaga ghurira n’Imana. Aravuga muri Luka 22:39 "Arasohoka ajya ku musozi wa Elayono nk’uko yamenyereye abigishwa be baramukurikira". Yesu yari afite akamenyero ko kujya ku musozi wa Elayono. Yari afite ahantu ajya gusengera kenshi. Ni hantu ki ugomba gushaka? Yagombaga kubahiriza amabwiriza akurikira:
Kwitandukanya. Gushaka ahantu ho kwiherera wenyine , hatuje, ntabirangaza, bishobotse usenge uvuga.
Kugira gahunda ya buri munsi kuba wa w’undi, hahandi.
Igitekerezo: Kuki utafata ubu ngo uhitemo isaha naho uzajya usengera? Ushobora no kubibwira inshuti, mugafata gahunda imbere y’Imana kandi mukayubahiriza.
Hari ibikorwa by’umunsi uha agaciro cyane kandi mutajya mukererwaho kandi mukunda? Shyira amasengesho mu mwanya wa mbere mbere y’ibyo bindi.
source: Top Chretien


text:
Iki gikorwa cyabaye kuri uyu wa Kane tariki ya 29 Nzeri 2016, cyari muri gahunda y’iyi sosiyete yo kwegera abakiriya bayo ikora buri mwaka.
Umuyobozi ushinzwe ubuterankunga no kwamamaza ibikorwa bya MTN Rwanda, Alain Numa, yabwiye IGIHE ko iyi gahunda yatangiye muri Nyakanga 2016 aho MTN imaze kwishyurira mituweli abantu 500 batishoboye batuye mu Turere twa Rusizi, Nyagatare, Musanze na Rubavu.
Yagize ati “ Ibi biri muri gahunda dufite nka MTN yo kujya twegera abakiriya bacu buri mwaka, dufite intego yo kugira ngo twumve uko bakira serivisi zacu n’ibyo banenga kuko bituma tumenya uko twikosora.”
Yongeyeho ko kurihira abatishoboye mituweli MTN ibikora kugira ngo isangire inyungu iba yarabonye n’abakiriya bayo kuko ari bo iba iyikesha.
Suzan Nyagato, umubyeyi w’abana 15 utuye mu murenge wa Matimba, avuga ko yishimiye kuba MTN yamurihiye mituweli kuko yari yarabuze ubushobozi bwo kuzirihira abana be bose.
Yagize ati " Nishimye cyane kuko izi mituweli zizatuma tubasha kwivuza twese mu muryango wacu kuko Leta ni yo yazinyishyuriraga ariko na yo yarihiraga abana umunani gusa.”
Yakomeje avuga ko yasanze nta kintu mu buzima bwe kimurutira kugira mituweli bitewe n’uko iyo abana be barwaye bahita bajya kwivuza batarinze kurembera mu rugo.
Umunyamabanga Nshingwabikorwa w’Umurenge wa Matimba, Mushabe Claudien, we yavuze ko iyi nkunga bahawe na MTN izabafasha kongera umubare w’abafite ubwisungane mu kwivuza.
Yagize ati “ Byadushimishije cyane kuko abo bantu bari basanzwe bagira ikibazo cyo kwivuza kuko n’ubwo twabafashaga ntitwashoboraga kubafasha bose, rero biradufasha kongera umubare w’abafite mituweli kuko n’iyo cyaba ari igice kiyongereyeho tuba tugabanyije umubare w’abapfa.”
Yakomeje avuga ko abaturage bagera kuri 90% ari bo bamaze kwishyura mituweli mu murenge ayoboye ndetse anasaba abaturage gushyira imbaraga mu kwifasha kurusha uko bategereza gufashwa n’abagiraneza.


text:
Ambasaderi w’u Rwanda mu Muryango w’Abibumbye, Valentine Rugwabiza yaganirije akanama k’Umuryango w’Abibumbye gashinzwe amahoro ku Isi uburyo harushwaho guteza imbere amahoro ku Isi hirindwa intambara ari na yo mpamvu uyu muryango washyizweho.
Mu ijambo rigaragara ku rubuga rw’ibiro bihagarariye u Rwanda muri Loni, Ambasaderi Rugwabiza yavuze ko Loni yashinzwe mu myaka 70 ishize ifite intego yo kurinda abo mu gihe kizaza ibijyanye n’intambara.
Nyamara ngo ntibyabujije ko intambara zidasiba kubaho kandi ngo zimwe zikanamara igihe kitari gito bigaragaza ko kugeza ubu uyu muryango wananiwe kugira icyo ubikoraho.
Nubwo ngo hagenda habaho ibyo bibazo kandi binagoye gukemurwa, ngo hari uburyo bwagiye bushyirwaho bw’ibiganiro bihuza impande nyinshi ngo harwanwe izo ntambara binyuze mu turere tuba dufite uburyo bw’imikoranire butandukanye n’Umuryango w’Abibumbye.
Yagize ati “Muri Afurika, ubunararibonye mu kurwanya bwagaragaje ko Umuryango w’Ubumwe bwa Afurika uri mu mwanya mwiza wo kubimenya kandi unafite ubushobozi bwo kugira icyo ukora mu buryo bwihuse. Byongeyeho kandi ubwo bushobozi burenze ibyo kunyura mu biro byinshi n’inzira ndende kugira Loni igire icyo ikora.”
Amb. Rugwabiza avuga ko yizera ko ubufatanye bwa Loni n’Ubumwe bwa Afurika bwaba uburyo bwiza buganisha ku biganiro by’uko kwirinda intambara muri Afurika ndetse hagafatwa n’ibyemezo.
Yakomeje agaragaza ko ibyemezo byafashwe n’abayobozi ba Afurika mu 2013 byagaragaje ko bashaka Afurika itarangwamo intambara kandi bakaba baragaragaje ubushake bwabo ngo barinde abo mu bihe biza kugira umugabane urangwa n’intambara aho bihaye kugeza mu 2020 intambara zikaba zarangiye.
Aha yasabye ko habaho umurongo uhamye w’uburyo akanama ka Loni gashinzwe amahoro ku Isi kakorana bya hafi na Afurika ngo hagaragazwe uburyo bwo gushaka amahoro buboneye
Yageze aho agaragaza uburyo u Rwanda uburyo bwaharaniye amahoro arambye kuko Guverinoma yagiyeho nyuma yo guhagarika Jenoside yakorewe Abatutsi yaharaniye kubaka u Rwanda rushya buri wese yibonamo, iharanira ubumwe n’ubutabera inagarurire icyizere inzego za leta.
Ngo icyo cyonyine ni ikigaragaza inshingano nyamukuru y’igihugu mu kurwanya intambara hubakwa inzira iboneye ngo buri wese anyurwe n’uburenganzira bwa muntu.
Ambasaderi Rugwabiza yasoje avuga ko yizeye ko uyu mwaka hari impinduka nyinshi zizagaraga mu gushyira mu bikorwa intego z’igihe kirambye mu rwego rwo kubona inzira y’amahoro arambye n’iterambere.


text:
Itorero Jubilee Temple Church ryateguye igiterane kidasanzwe, ryitezemo impinduka zikomeye rivuga ko rishobora no kuzagera ku gihugu cyose. Iki giterane kizamara iminzi 8, kikazatangira ku cyumweru tariki 21/02 kugeza tariki 28/02/2016, aho iri torero risanzwe rikorera umurimo w’Imana.
Iki giterane gifite intego iri mu rurimi rw’icyongereza igira iti ‘’ It’s your season of great harvest.’’ Ugenekereje mu Kinyarwanda,wavuga ngo ‘’Ni igihe cyawe cy’umusaruro ukomeye.’’ Ni ukuvuga ko muri iki giterane inyigisho zizatangwamo zigamije kwibutsa abantu ko iki ari igihe cyabo cy’umusaruro udasanzwe mu bwami bw’Imana, ku muntu ku giti cye, mu ngo zabo, n’ahandi nk’uko umuyobozi w’iri torero Pasteri Karegeya James yabisobanuye.’’
Pastor Karegeya James uyobora Jubilee Temple Church
Pasteri Karegeya avuga ko muri iki giterane bifuza guhumuriza imitima y’abazakitabira. Ati ‘’ mu by’ukuri turashaka gusa nkaho duhumuriza abantu, dukomeza imitima y’abizera, turashaka kwibutsa abizera ko uyu ari umwaka wo gusarura kwabo, ibyo yabasezeranyije, ibyo yababwiyye, kugira ngo be gucika intege, be gutakaza ibyiringiro, be gutakaza icyizere ahubwo bumve ko Imana ikibafitiye umugambi kandi mwiza.’’
Uyu kandi ngo uzaba n’umwanya wo kubwirirza abatarakizwa ubutumwa bwiza ngo babone uko binjizwa mu masezerano, kuko uba usabwa kubanza gukizwa, ukabyarwa ubwa kabiri.
Pastor Karegeya kandi avuga ko bizeye kuzabona imbaraga z’Imana no kubohoka kudasanzwe. Ati ‘’ Ni iminsi twizeyemo imbaraga z’Imana, umusaruro ku bakizwa, kubohoka kudasanzwe, abasezeranijwe n’Imana bakagera ku masezerano yabo.’’
Umwe mu bazigisha muri iki giterane Pastor Vuningoma Aloiz kugeza ubu uri mu Rwanda avuga ko biteguye neza gufatanya na Jubilee temple Church gukangurira abakristo gukora inshingano zibareba, zirimo no gukangurira abamaze gukizwa inshingano yabo ngo bazane abandi ku gakiza. Ati ‘’ Ni ugukangura abantu bakamenya inshingano bafite, dufatanyije kuzana impinduka cyangwa ihemburamitima kugira ngo abantu tubazane kuri Kristo Umwami.’’
Pastor Vuningoma Aloiz, umwe mu bazigisha muri iki giterane
Uretse kandi Pastor Vuningoma Aloiz uzitabira iki giterane, hari n’abandi bakozi b’Imana batandukanye Pastor Kazora John uzaturuka mu gihugu cy’abaturanyi cya Uganda. Hari n’abaririmbyi barimo Simon Kabera, itsinda Women of Faith rigizwe na Diana Kamugisha na bagenzi be, ndetse n’abandi benshi.
Mu minsi y’akazi iki giterane kizajya gitangira sa tatu za mugitondo kugeza sa saba z’amanywa ( 9h00-13h00), hakabaho kuruhuka kikongera gutangira sa cyenda n’igice kugeza sa moya z’umugoroba ( 15h30-19h00).
Itorero Jubilee Temple Church ( Ihema ry’uburuhukiro) riherereye i Remera mu mujyi wa Kigali, , ahateganye na Hoteli Hill Top, ku muhanda werekeza ku kibuga cy’indege.
Kubwimana Innocent/Ubugingo.com